2014R1321 — DA — 25.08.2016 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 1321/2014 af 26. november 2014 om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver (omarbejdning) (EØS-relevant tekst) (EUT L 362 af 17.12.2014, s. 1)

Ændret ved:





Berigtiget ved:









▼B

KOMMISSIONENS FORORDNING (EU) Nr. 1321/2014

af 26. november 2014

om vedvarende luftdygtighed af luftfartøjer og luftfartøjsmateriel, -dele og -apparatur og om godkendelse af organisationer og personale, der deltager i disse opgaver

(omarbejdning)

(EØS-relevant tekst)







▼M2

Artikel 1

Genstand og anvendelsesområde

Ved denne forordning fastlægges fælles tekniske krav og administrative procedurer for at sikre:

a) den vedvarende luftdygtighed for luftfartøjer, herunder enhver komponent til installering heri, som er: i) registreret i en medlemsstat, medmindre det forskriftsmæssige sikkerhedstilsyn hermed er blevet uddelegeret til et tredjeland, og de ikke anvendes af en EU-operatør eller ii) registreret i et tredjeland og anvendes af en EU-operatør, hvis det forskriftsmæssige sikkerhedstilsyn hermed er blevet uddelegeret til en medlemsstat.

b) overholdelse af de væsentlige krav, der er fastsat i forordning (EF) nr. 216/2008, for vedvarende luftdygtighed af luftfartøjer, der er registreret i et tredjeland, og komponenter til installering heri, for hvilke det forskriftsmæssige sikkerhedstilsyn hermed ikke er blevet uddelegeret til en medlemsstat under dry lease-in aftaler af et luftfartsselskab med licens i henhold til Europa-Parlamentets og Rådets forordning (EF) nr. 1008/2008 ( 1 ).

▼B

Artikel 2

Definitioner

Inden for anvendelsesområdet af forordning (EF) nr. 216/2008 forstås ved:

a) »luftfartøj« : enhver maskine, der i atmosfæren kan oppebæres af andre af luftens reaktioner end luftens reaktioner mod jordoverfladen

b) »certificeringspersonale« : det personale, som har ansvaret for frigivelsen af et luftfartøj eller en komponent efter vedligeholdelse

c) »komponent« : enhver motor, propel eller del eller ethvert apparatur

d) »vedvarende luftdygtighed« : alle de processer, som sikrer, at luftfartøjet på ethvert tidspunkt i sin funktionstid overholder de gældende luftdygtighedskrav og er i driftssikker stand

e) »JAA« : de fælles luftfartsmyndigheder (»Joint Aviation Authorities«)

f) »JAR« : de fælles luftfartskrav

▼M2

g) »erhvervsmæssige lufttransportoperationer (CAT-operationer)« : en flyveoperation med transport af passagerer, fragt eller post mod betaling eller en anden form for vederlag

▼B

h) »vedligeholdelse« : aktiviteterne eftersyn, reparation, inspektion, udskiftning, ændring eller fejludbedring af et luftfartøj/en komponent eller enhver kombination heraf, dog med undtagelse af inspektion før flyvning

i) »organisation« : en fysisk person, en juridisk person eller en del af en juridisk person. En sådan organisation kan være beliggende på mere end et sted, uanset om det er inden for eller uden for medlemsstaternes territorium

j) »inspektion før flyvning« : den inspektion, der udføres før flyvning for at sikre, at luftfartøjet er egnet til at foretage den planlagte flyvning

k) »ELA1-luftfartøj« : et af følgende bemandede luftfartøjer (ELA står for »European Light Aircraft«): i) et luftfartøj med en maksimal startmasse (MTOM) på 1 200 kg eller derunder, der ikke er klassificeret som et komplekst motordrevet luftfartøj ii) et svævefly eller motorsvævefly med en maksimal startmasse på 1 200 kg eller derunder iii) en ballon konstrueret til et maksimalt løftegasvolumen eller varmluftsvolumen på ikke mere end 3 400 m3 for varmluftsballoner, 1 050 m3 for gasballoner og 300 m3 for forankrede gasballoner iv) et luftskib konstrueret til højst fire personer og et maksimalt løftegasvolumen eller varmluftsvolumen på ikke mere end 3 400 m3 for varmluftsluftskibe og 1 000 m3 for gasluftskibe

▼M1

ka) »ELA2-luftfartøj« : et af følgende bemandede luftfartøjer (European Light Aircraft): i) et luftfartøj med en maksimal startmasse (MTOM) på 2 000 kg eller derunder, der ikke er klassificeret som et komplekst motordrevet luftfartøj ii) et svævefly eller motorsvævefly med en maksimal startmasse på 2 000 kg eller derunder iii) en ballon iv) et varmluftskib v) et gasluftskib med alle følgende egenskaber: — højst 3 % statisk vægt — motor uden styret trækkraft (undtagen reverseringstrækkraft) — konventionel og simpel konstruktion af struktur, kontrolsystem og ballonnetsystem og — manøvreorganer uden hjælpeenergi vi) et meget let rotorluftfartøj

▼B

l) »LSA-luftfartøj« : et luftfartøj (LSA står for »Light Sport Aeroplane«) med alle nedennævnte kendetegn: i) en maksimal startmasse (MTOM) på ikke mere end 600 kg, og ii) en maksimal stallingshastighed i landingskonfigurationen (VSO) på ikke mere end 45 knob kalibreret lufthastighed (CAS) med luftfartøjets maksimale certificerede startmasse og mest kritiske tyngdepunkt, og iii) en maksimal siddekapacitet på højst to personer inklusive piloten, og iv) en enkelt ikke-turbinemotor udstyret med propel, og v) en kabine uden trykudligning

m) »hovedforretningssted« : selskabets hovedkontor eller vedtægtsmæssige hjemsted, inden for hvilket de vigtigste økonomiske funktioner og den i denne forordning omhandlede operationelle kontrol udøves.

▼M2

n) »kritisk vedligeholdelsesopgave« : en vedligeholdelsesopgave, der indebærer montering af eller ethvert indgreb i et system eller en del af et luftfartøj, en motor eller en propel, hvor en fejl under udførelsen direkte kunne bringe flyvesikkerheden i fare

o) »erhvervsmæssige specialoperationer« : de operationer, der er underkastet kravene i del-ORO, subpart SPO, som fastsat i bilag III til Kommissionens forordning (EU) nr. 965/2012 ( 2 )

p) »begrænsede operationer« : operationer med andre luftfartøjer end komplekse motordrevne luftfartøjer med henblik på: i) privatpersoners flyvninger med omkostningsdeling på betingelse af, at de direkte omkostninger deles af alle de ombordværende, inklusive piloten, og at antallet af personer, der deles om de direkte omkostninger, er begrænset til seks ii) konkurrenceflyvninger eller flyveopvisninger på betingelse af, at betaling eller anden form for vederlag begrænses til at dække direkte omkostninger og et forholdsmæssigt bidrag til de årlige omkostninger, og præmierne må ikke overstige en værdi, som den kompetente myndighed fastsætter iii) introduktionsflyvninger, faldskærmsudspring, slæb af svævefly eller kunstflyvninger udført af enten en uddannelsesorganisation, som har sit hovedforretningssted i en medlemsstat, og som er godkendt i overensstemmelse med Kommissionens forordning (EU) nr. 1178/2011 ( 3 ), eller en organisation, der er oprettet med det formål at fremme sports- eller fritidsflyvning, på betingelse af, at organisationen opererer luftfartøjet i kraft af ejerskab eller dry lease, at flyvningen ikke giver overskud, der distribueres uden for organisationen, og — såfremt ikke-medlemmer af organisationen er involveret — at sådanne flyvninger kun udgør en marginal aktivitet i organisationen I denne forordning betragtes »begrænsede operationer« ikke som erhvervsmæssige lufttransportoperationer eller erhvervsmæssige specialoperationer

q) »introduktionsflyvning« : »introduktionsflyvning« som defineret i artikel 2, nr. 9), i forordning (EU) nr. 965/2012

r) »konkurrenceflyvning« : »konkurrenceflyvning« som defineret i artikel 2, nr. 10), i forordning (EU) nr. 965/2012

s) »flyveopvisning« : »flyveopvisning« som defineret i artikel 2, nr. 11), i forordning (EU) nr. 965/2012.

▼B

Artikel 3

Krav til vedvarende luftdygtighed

▼M2

1. Vedvarende luftdygtighed for luftfartøjer som omhandlet i artikel 1, litra a), og komponenter til installering heri, skal sikres i overensstemmelse med bestemmelserne i bilag I.

2. Organisationer og personale, der bidrager til sikring af vedvarende luftdygtighed for luftfartøjer som omhandlet i artikel 1, litra a), og komponenter til installering heri, herunder vedligeholdelse, skal overholde bilag I og i givet fald bestemmelserne i artikel 4 og 5.

3. Uanset stk. 1 skal den vedvarende luftdygtighed af et luftfartøj som omhandlet i artikel 1, litra a), for hvilket der er udstedt en flyvetilladelse, sikres på grundlag af de særlige krav til vedvarende luftdygtighed, der er fastsat i den flyvetilladelse, der er udstedt i overensstemmelse med bilag I (del-21) til forordning (EU) nr. 748/2012.

▼M1

4. Vedligeholdelsesprogrammer, der er godkendt i overensstemmelse med de gældende krav inden den 27. juli 2015, anses for at være blevet godkendt i overensstemmelse med kravene i denne forordning.

▼M2

5. Vedvarende luftdygtighed for luftfartøjer som omhandlet i artikel 1, litra b), og komponenter til installering heri, skal sikres i overensstemmelse med bestemmelserne i bilag Va.

▼B

Artikel 4

Godkendelse af vedligeholdelsesorganisationer

▼M2

1. Vedligeholdelsesorganisationers godkendelser skal udstedes i overensstemmelse med bestemmelserne i bilag I, subpart F, eller bilag II.

▼B

2. Vedligeholdelsesgodkendelser, der er udstedt eller anerkendt af en medlemsstat i overensstemmelse med JAA-kravene og -procedurerne, og som var gyldige inden ikrafttræden af forordning (EF) nr. 2042/2003, skal anses for at være udstedt i overensstemmelse med denne forordning.

3. Personale, som er kvalificeret til med henblik på vedvarende luftdygtighed at udføre og/eller føre kontrol med en ikke-destruktiv afprøvning af luftfartøjsstrukturer og/eller -komponenter på grundlag af en standard, der er anerkendt som værende af samme kvalifikationsniveau af en medlemsstat forud for ikrafttræden af forordning (EF) nr. 2042/2003, kan fortsætte med at udføre og/eller føre kontrol med sådanne afprøvninger.

4. Certifikater om frigivelse til tjeneste og autoriserede frigivelsesbeviser, der er udstedt forud for ikrafttræden af forordning (EF) nr. 1056/2008 af en vedligeholdelsesorganisation, som er godkendt i henhold til medlemsstatens gældende krav, skal anses for at have samme gyldighed som dem, der kræves i henhold til henholdsvis punkt M.A.801 og M.A.802 i bilag I (del-M).

Artikel 5

Certificeringspersonale

1. Certificeringspersonale skal være kvalificeret i overensstemmelse med bestemmelserne i bilag III (del-66), jf. dog bestemmelserne i punkt M.A.606(h), M.A.607(b), M.A.801(d) og M.A.803 i bilag I (del-M), bestemmelserne i punkt 145.A.30(j) samt tillæg IV til bilag II (del-145).

2. Ethvert luftfartøjsvedligeholdelsescertifikat og eventuelt de til dette certifikat knyttede tekniske begrænsninger, som er udstedt eller anerkendt af en medlemsstat i overensstemmelse med JAA-kravene og -procedurerne, og som er gyldigt på datoen for ikrafttræden af forordning (EF) nr. 2042/2003, skal anses for at være udstedt i overensstemmelse med denne forordning.

3. Certificeringspersonale, der har fået udstedt et certifikat i overensstemmelse med bilag III (del-66) i en given kategori/underkategori, skal anses for at have de rettigheder, som er beskrevet i samme bilags punkt 66.A.20, litra a), svarende til denne kategori/underkategori. Kravene til grundlæggende viden svarende til disse nye rettigheder skal anses for at være opfyldt med henblik på at forlænge et sådant certifikat til en ny kategori/underkategori.

4. Certificeringspersonale, der har fået udstedt et certifikat, som omfatter luftfartøjer, for hvilke der ikke stilles krav om en individuel typerettighed, må fortsat udøve dennes rettigheder frem til den første fornyelse, hvorefter certifikatet skal konverteres efter proceduren i punkt 66.B.125 i bilag III (del-66) til de rettigheder, som er defineret i punkt 66.A.45 i samme bilag.

5. Konverteringsrapporter og rapporter om godskrivning af prøver, som opfylder de krav, der gælder forud for, at forordning (EU) nr. 1149/2011 fandt anvendelse, anses for at være i overensstemmelse med denne forordning.

6. Indtil denne forordning specificerer krav til certificeringspersonale:

i) for andre luftfartøjer end flyvemaskiner og helikoptere

ii) for komponenter

gælder de relevante medlemsstaters krav fortsat, undtagen for vedligeholdelsesorganisationer uden for Den Europæiske Unions område, for hvilke kravene skal godkendes af agenturet.

Artikel 6

Krav til træningsorganisationer

1. Organisationer, som deltager i uddannelse af det i artikel 5 nævnte personale, skal være godkendt i overensstemmelse med bilag IV (del-147) for at være berettiget til:

a) at afholde anerkendte grunduddannelseskurser, og/eller

b) at afholde anerkendte typeuddannelseskurser, og

c) at afholde prøver, og

d) at udstede uddannelsesbeviser.

2. Enhver godkendelse af en vedligeholdelsesuddannelsesorganisation, som er udstedt eller anerkendt af en medlemsstat i overensstemmelse med JAA-kravene og -procedurerne, og som er gyldigt på datoen for ikrafttræden af forordning (EF) nr. 2042/2003, skal anses for at være udstedt i overensstemmelse med denne forordning.

3. Typeuddannelseskurser, der er godkendt, inden mindstepensummet for certificeringspersonalets typerettighedskurser er godkendt i dataene om operationel egnethed for den relevante type i overensstemmelse med forordning (EU) nr. 748/2012, skal omfatte de relevante elementer, der er defineret i den obligatoriske del af dataene om operationel egnethed senest den 18. december 2017 eller inden for to år efter, at dataene om operationel egnethed blev godkendt, alt efter hvilket tidspunkt der er det seneste.

Artikel 7

Forordning (EF) nr. 2042/2003 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag VI.

Artikel 8

Ikrafttræden

1. Dette direktiv træder i kraft på tyvendedagen efter offentliggørelsen i Den Europæiske Unions Tidende.

2. Uanset stk. 1kan medlemsstaterne vælge ikke at anvende:

a) for vedligeholdelse af ikke-trykregulerede flyvemaskiner med stempelmotorer med en MTOM på 2 000 kg og derunder, som ikke udfører erhvervsmæssig lufttransport indtil den 28. september 2014 kravet om, at certificeringspersonale skal være kvalificeret i overensstemmelse med bilag III (del-66) i de følgende bestemmelser: — punkt M.A.606(g) og M.A.801(b)2 i bilag I (del-M) — punkt 145.A.30(g) og (h) i bilag II (del-145)

b) for vedligeholdelse af ELA1-flyvemaskiner, der ikke udfører erhvervsmæssig lufttransport, indtil den ►M1 28. september 2016 ◄ i) kravet om, at den kompetente myndighed skal udstede luftfartøjsvedligeholdelsescertifikater i overensstemmelse med bilag III (del-66) som nye eller konverterede i henhold til punkt 66.A.70 i samme bilag ii) kravet om, at certificeringspersonale skal være kvalificeret i overensstemmelse med bilag III (del-66) i de følgende bestemmelser: — punkt M.A.606(g) og M.A.801(b)2 i bilag I (del-M) — punkt 145.A.30(g) og (h) i bilag II (del-145).

▼M2

c) for luftfartøjer, der er registreret i et tredjeland og dry leased-in af luftfartsselskaber med licens i henhold til forordning (EF) nr. 1008/2008 indtil 25. august 2017, kravene i bilag Va.

2a. Uanset stk. 1 finder kravene til luftfartøjer, der anvendes til erhvervsmæssige specialoperationer og erhvervsmæssige lufttransportoperationer — bortset fra luftfartsselskaber med licens i henhold til forordning (EF) nr. 1008/2008 — som fastsat ved forordning (EU) nr. 965/2012 og som ændret ved forordning (EU) nr. 379/2014 ( 4 ), anvendelse fra den 21. april 2017.

Indtil dette tidspunkt gælder følgende:

— Bestemmelserne i bilag I, punkt M.A.201, litra f), finder anvendelse på komplekse motordrevne luftfartøjer, der anvendes af operatører bortset fra luftfartsselskaber med licens i henhold til forordning (EF) nr. 1008/2008, som efter anmodning af en medlemsstat skal være i besiddelse af et certifikat for erhvervsmæssige operationer, og på erhvervsmæssige lufttransportoperationer.

— Bestemmelserne i bilag I, punkt M.A.201, litra h), finder anvendelse på andre luftfartøjer end komplekse motordrevne luftfartøjer, der anvendes af operatører bortset fra luftfartsselskaber med licens i henhold til forordning (EF) nr. 1008/2008, som efter anmodning af en medlemsstat skal være i besiddelse af et certifikat for erhvervsmæssige operationer, og på erhvervsmæssige ATO.

— Bestemmelserne i bilag I, punkt M.A.306, litra a), finder anvendelse på luftfartøjer, der anvendes af luftfartsselskaber med licens i henhold til forordning (EF) nr. 1008/2008, og luftfartøjer, der anvendes af operatører som efter anmodning af en medlemsstat skal være i besiddelse af et certifikat for erhvervsmæssige operationer.

— Bestemmelserne i bilag I, punkt M.A.801, litra c), gælder for ELA1, der ikke anvendes af luftfartsselskaber med licens i henhold til forordning (EF) nr. 1008/2008 og ikke anvendes af erhvervsmæssige ATO.

— Bestemmelserne i bilag I, punkt M.A.803, litra b), finder anvendelse på ikke-komplekse motordrevne luftfartøjer på 2 730 kg MTOM og derunder, svævefly, motorsvævefly eller balloner, der ikke anvendes af luftfartsselskaber med licens i henhold til forordning (EF) nr. 1008/2008, eller af operatører, som efter anmodning af en medlemsstat skal være i besiddelse af et certifikat for erhvervsmæssige operationer, eller af erhvervsmæssige ATO.

— Bestemmelserne i bilag I, punkt M.A.901, litra g), finder anvendelse på ELA1-luftfartøjer, der ikke anvendes af luftfartsselskaber med licens i henhold til forordning (EF) nr. 1008/2008, eller af operatører som efter anmodning af en medlemsstat skal være i besiddelse af et certifikat for erhvervsmæssige operationer, eller af erhvervsmæssige ATO.

▼B

3. Når en medlemsstat anvender bestemmelserne i stk. 2, skal den underrette Kommissionen og agenturet herom.

4. Angående fristerne i punkt 66.A.25, 66.A.30 og tillæg III til bilag III (del-66) vedrørende grundlæggende teoriprøver, teoretisk typeuddannelse og eksamination, praktisk uddannelse og bedømmelse, typeprøver og uddannelse på arbejdspladsen, der er afsluttet forud for, at ►M1 forordning (EU) nr. 1149/2011 ◄ fandt anvendelse, skal datoen, hvorfra ►M1 forordning (EU) nr. 1149/2011 ◄ fandt anvendelse, regnes som starttidspunkt.

5. Agenturet forelægger Kommissionen en udtalelse med forslag til et enkelt og forholdsmæssigt afpasset system til certificering af det certificeringspersonale, der beskæftiger sig med vedligeholdelsen af ELA1-flyvemaskiner og andre luftfartøjer end flyvemaskiner og helikoptere.

▼M1

6. Uanset stk. 1:

a) kan de kompetente myndigheder eller, i givet fald, organisationer fortsat udstede beviser, i tidligere udgaver, som fastsat i tillæg III til bilag I (del-M), eller tillæg II og III til bilag IV (del-147) til forordning (EU) nr. 1321/2014, der var gældende indtil den 27. juli 2015, frem til den 31. december 2015

b) forbliver beviser udstedt før den 1. januar 2016 gyldige, indtil de ændres, suspenderes eller tilbagekaldes.

▼B

Artikel 9

Agenturets foranstaltninger

1. Agenturet skal udvikle acceptable måder til at udvise overensstemmelse (i det følgende benævnt »AMC«), som kompetente myndigheder, organisationer og personale kan bruge for at påvise overensstemmelse med bestemmelserne i bilagene til denne forordning.

2. AMC, som agenturet udsteder, må hverken indføre nye krav eller lempe kravene i bilagene til denne forordning.

3. Uden at dette berører artikel 54 og 55 i forordning (EF) nr. 216/2008, gælder det, at når de af agenturet udstedte acceptable måder til at udvise overensstemmelse anvendes, skal de tilhørende krav i bilagene til denne forordning anses for at være opfyldt uden yderligere dokumentation.

Denne forordning er bindende i alle enkeltheder og gælder umiddelbart i hver medlemsstat.









BILAG I

(Del-M)

INDHOLDSFORTEGNELSE M.1 SEKTION A — TEKNISKE KRAV SUBPART A — GENERELT M.A.101 Anvendelsesområde SUBPART B — ANSVARLIGHED M.A.201 Ansvar M.A.202 Indberetning af hændelser SUBPART C — VEDVARENDE LUFTDYGTIGHED M.A.301 Opgaver i forbindelse med vedvarende luftdygtighed M.A.302 Vedligeholdelsesprogram for luftfartøjet M.A.303 Luftdygtighedsdirektiver M.A.304 Oplysninger i forbindelse med ændringer og reparationer M.A.305 Rapportsystem for luftfartøjers vedvarende luftdygtighed M.A.306 Luftfartøjers tekniske logsystem M.A.307 Overførsel af rapporterne om luftfartøjers vedvarende luftdygtighed SUBPART D — VEDLIGEHOLDELSESSTANDARDER M.A.401 Vedligeholdelsesoplysninger M.A.402 Udførelse af vedligeholdelse M.A.403 Fejl ved luftfartøjet SUBPART E — KOMPONENTER M.A.501 Installation M.A.502 Vedligeholdelse af komponenter M.A.503 Komponenter med begrænset levetid M.A.504 Kontrol af ubrugelige komponenter SUBPART F — VEDLIGEHOLDELSESORGANISATION M.A.601 Anvendelsesområde M.A.602 Ansøgning M.A.603 Godkendelsens omfang M.A.604 Vedligeholdelsesorganisationens håndbog M.A.605 Faciliteter M.A.606 Personalekrav M.A.607 Certificeringspersonale og luftdygtighedseftersynspersonale M.A.608 Komponenter, udstyr og værktøj M.A.609 Vedligeholdelsesoplysninger M.A.610 Arbejdsordrer i forbindelse med vedligeholdelse M.A.611 Vedligeholdelsesstandarder M.A.612 Certifikat om frigivelse til tjeneste for luftfartøjer M.A.613 Certifikat om frigivelse til tjeneste for komponenter M.A.614 Vedligeholdelses- og luftdygtighedseftersynsrapporter M.A.615 Organisationens rettigheder M.A.616 Organisationseftersyn M.A.617 Ændringer af den godkendte vedligeholdelsesorganisation M.A.618 Godkendelsens fortsatte gyldighed M.A.619 Anmærkninger SUBPART G — ORGANISATION TIL SIKRING AF VEDVARENDE LUFTDYGTIGHED M.A.701 Anvendelsesområde M.A.702 Ansøgning M.A.703 Godkendelsens omfang M.A.704 Redegørelse om sikring af den vedvarende luftdygtighed M.A.705 Faciliteter M.A.706 Personalekrav M.A.707 Luftdygtighedseftersynspersonale M.A.708 Administration af vedvarende luftdygtighed M.A.709 Dokumentation M.A.710 Luftdygtighedseftersyn M.A.711 Organisationens rettigheder M.A.712 Kvalitetssystem M.A.713 Ændringer i den godkendte organisation for vedvarende luftdygtighed M.A.714 Opbevaring af dokumentation M.A.715 Godkendelsens fortsatte gyldighed M.A.716 Anmærkninger SUBPART H — CERTIFIKAT OM FRIGIVELSE TIL TJENESTE — CRS M.A.801 Certifikat om frigivelse til tjeneste for luftfartøjer M.A.802 Certifikat om frigivelse til tjeneste for komponenter M.A.803 Pilot/ejertilladelse SUBPART I — LUFTDYGTIGHEDSEFTERSYNSBEVIS — ARC M.A.901 Luftdygtighedseftersyn af luftfartøjer M.A.902 Luftdygtighedseftersynsbevisets gyldighed M.A.903 Overførsel af luftfartøjsregistrering inden for EU M.A.904 Luftdygtighedseftersyn af luftfartøjer, der er indført i EU M.A.905 Anmærkninger SEKTION B — PROCEDURER FOR KOMPETENTE MYNDIGHEDER SUBPART A — GENERELT M.B.101 Anvendelsesområde M.B.102 Kompetent myndighed M.B.104 Opbevaring af dokumentation M.B.105 Gensidig udveksling af oplysninger SUBPART B — ANSVARLIGHED M.B.201 Ansvar SUBPART C — VEDVARENDE LUFTDYGTIGHED M.B.301 Vedligeholdelsesprogram M.B.302 Dispensationer M.B.303 Kontrol af luftfartøjers vedvarende luftdygtighed M.B.304 Tilbagekaldelse og inddragelse SUBPART D — VEDLIGEHOLDELSESSTANDARDER SUBPART E — KOMPONENTER SUBPART F — VEDLIGEHOLDELSESORGANISATION M.B.601 Ansøgning M.B.602 Foreløbig godkendelse M.B.603 Udstedelse af godkendelse M.B.604 Løbende kontrol M.B.605 Anmærkninger M.B.606 Ændringer M.B.607 Tilbagekaldelse, inddragelse og begrænsning af en godkendelse SUBPART G — ORGANISATION TIL SIKRING AF VEDVARENDE LUFTDYGTIGHED M.B.701 Ansøgning M.B.702 Foreløbig godkendelse M.B.703 Udstedelse af godkendelse M.B.704 Løbende kontrol M.B.705 Anmærkninger M.B.706 Ændringer M.B.707 Tilbagekaldelse, inddragelse og begrænsning af en godkendelse SUBPART H — CERTIFIKAT OM FRIGIVELSE TIL TJENESTE — CRS SUBPART I — LUFTDYGTIGHEDSEFTERSYNSBEVIS M.B.901 Vurdering af henstillinger M.B.902 Luftdygtighedseftersyn foretaget af den kompetente myndighed M.B.903 Anmærkninger Tillæg I — Kontrakt om sikring af vedvarende luftdygtighed Tillæg II — Autoriseret frigivelsesbevis — EASA-formular 1 Tillæg III — Luftdygtighedseftersynsbevis — EASA-formular 15 Tillæg IV — Klasse- og rettighedssystemet i vedligeholdelsesorganisationsgodkendelser i henhold til bilag I (del-M), subpart F, og i bilag II (del-145) Tillæg V — Godkendelsesbevis for vedligeholdelsesorganisationer i henhold til bilag I (del-M), subpart F Tillæg VI — Godkendelse for organisationer til sikring af vedvarende luftdygtighed i henhold til bilag I (del-M) Tillæg VII — Komplekse vedligeholdelsesopgaver Tillæg VIII — Begrænset pilot/ejervedligeholdelse

M.1

I denne del forstås ved kompetent myndighed:

1. Hvor det vedrører tilsynet med de enkelte luftfartøjers vedvarende luftdygtighed og udstedelse af luftdygtighedseftersynsbeviser: den myndighed, som registreringsmedlemsstaten har udpeget

2. Hvor det vedrører tilsynet med en vedligeholdelsesorganisation som beskrevet i sektion A, subpart F, i dette bilag (del-M) i) den myndighed, som er udpeget af den medlemsstat, hvori den pågældende organisations hovedforretningssted er beliggende ii) agenturet, hvis organisationen er beliggende i et tredjeland

3. Hvor det vedrører tilsynet med en organisation til sikring af vedvarende luftdygtighed som beskrevet i sektion A, subpart G, i dette bilag (del-M): i) den myndighed, som er udpeget af den medlemsstat, hvori den pågældende organisations hovedforretningssted er beliggende, hvis godkendelsen ikke er indeholdt i en driftstilladelse ii) den myndighed, der er udpeget af operatørens medlemsstat, hvis godkendelsen er indeholdt i en driftstilladelse iii) agenturet, hvis organisationen er beliggende i et tredjeland

▼M2

4. Hvor det vedrører godkendelsen af vedligeholdelsesprogrammer: i) den myndighed, der er udpeget af registreringsmedlemsstaten, eller ii) såfremt dette er aftalt med registreringsmedlemsstaten forud for godkendelsen af vedligeholdelsesprogrammet: a) den myndighed, der er udpeget af den stat, hvor operatøren har sit hovedforretningssted, er etableret eller er bosiddende, eller b) den myndighed, der har ansvaret for tilsynet med den organisation til sikring af vedvarende luftdygtighed, som sikrer luftfartøjets vedvarende luftdygtighed, eller med hvilken ejeren har indgået en begrænset aftale i overensstemmelse med punkt M.A.201, litra i), nr. 3).

▼B

SEKTION A

TEKNISKE KRAV

SUBPART A

GENERELT

M.A.101 Anvendelsesområde

I denne sektion fastlægges de foranstaltninger, der skal træffes for at sikre opretholdelse af luftdygtigheden, herunder vedligeholdelse. Desuden fastlægges de betingelser, som personer eller organisationer, der medvirker til en sådan sikring af vedvarende luftdygtighed, skal opfylde.

SUBPART B

ANSVARLIGHED

M.A.201 Ansvar

a) Ejeren er ansvarlig for sit luftfartøjs vedvarende luftdygtighed og skal sikre, at der ikke foretages flyvninger, medmindre: 1. luftfartøjet er luftdygtigt, og 2. alt påmonteret operationelt udstyr og nødudstyr er installeret korrekt og er funktionsdygtigt eller er tydeligt mærket som værende ikke-funktionsdygtigt, og 3. luftdygtighedsbeviset er gyldigt, og ▼M1 4. vedligeholdelsen af luftfartøjet udføres i overensstemmelse med vedligeholdelsesprogrammet som beskrevet i M.A.302. ▼B

b) Hvis luftfartøjet er lejet, overføres ejerens ansvar til lejeren, hvis: 1. lejeren er angivet på registreringsdokumentet, eller 2. som angivet i lejekontrakten. I de tilfælde, hvor der i denne del henvises til »ejeren«, omfatter dette begreb ejeren eller lejeren, hvor det er relevant.

c) Enhver person eller organisation, der udfører vedligeholdelsen, bærer ansvaret for de udførte opgaver.

▼M2

d) Luftfartøjschefen eller — i tilfælde af luftfartsselskaber med licens i henhold til forordning (EF) nr. 1008/2008 — operatøren er ansvarlig for, at den visuelle inspektion før flyvningen udføres tilfredsstillende. Det er ikke nødvendigt, at denne inspektion udføres af en godkendt vedligeholdelsesorganisation eller af del-66-certificeringspersonale, men skal udføres af piloten eller en anden kvalificeret person.

e) For luftfartøjer, der benyttes af luftfartsselskaber med licens i henhold til forordning (EF) nr. 1008/2008, er operatøren ansvarlig for den vedvarende luftdygtighed af det luftfartøj, der opereres, og operatøren skal: 1) sikre, at der ikke foretages flyvninger, medmindre betingelserne i litra a) er opfyldt 2) godkendes som en organisation til sikring af vedvarende luftdygtighed (CAMO) i henhold til M.A, subpart G, som led i vedkommendes driftstilladelse for det luftfartøj, som operatøren opererer, og 3) godkendes i overensstemmelse del-145 eller indgå en kontrakt i overensstemmelse med punkt M.A.708, litra c), med en sådan organisation.

f) For komplekse motordrevne luftfartøjer, der anvendes til erhvervsmæssige specialoperationer, eller CAT bortset fra operationer foretaget af luftfartsselskaber med licens i henhold til forordning (EF) nr. 1008/2008, eller erhvervsmæssige ATO, skal operatøren sikre, at: 1) der ikke foretages flyvninger, medmindre betingelserne i litra a) er opfyldt 2) opgaver, der er forbundet med vedvarende luftdygtighed, varetages af en godkendt CAMO. Medmindre operatøren selv er en godkendt CAMO, skal operatøren indgå en skriftlig kontrakt i overensstemmelse med tillæg I med en sådan organisation, og 3) den i nr. 2) nævnte CAMO er godkendt i overensstemmelse med del-145 for så vidt angår vedligeholdelsen af luftfartøjet og komponenter til installering heri, eller organisationen har indgået en sådan kontrakt i overensstemmelse med punkt M.A.708, litra c), med sådanne organisationer.

g) For komplekse motordrevne luftfartøjer, der ikke er omfattet af litra e) eller f), skal ejeren sikre, at: 1) der ikke foretages flyvninger, medmindre betingelserne i litra a) er opfyldt 2) opgaver, der er forbundet med vedvarende luftdygtighed, varetages af en godkendt CAMO. Medmindre ejeren selv er en godkendt CAMO, skal ejeren indgå en skriftlig kontrakt i overensstemmelse med tillæg I med en sådan organisation, og 3) den i nr. 2) nævnte CAMO er godkendt i overensstemmelse med del-145 for så vidt angår vedligeholdelsen af luftfartøjet og komponenter, der skal monteres om bord, eller organisationen har indgået en sådan kontrakt i overensstemmelse med punkt M.A.708, litra c), med sådanne organisationer.

h) For andre luftfartøjer end komplekse motordrevne luftfartøjer, der anvendes til erhvervsmæssige specialoperationer, eller CAT bortset fra operationer foretaget af luftfartsselskaber med licens i henhold til forordning (EF) nr. 1008/2008 eller erhvervsmæssige ATO, skal operatøren sikre, at: 1) der ikke foretages flyvninger, medmindre betingelserne i litra a) er opfyldt 2) opgaver, der er forbundet med vedvarende luftdygtighed, varetages af en godkendt CAMO. Medmindre operatøren selv er en godkendt CAMO, skal operatøren indgå en skriftlig kontrakt i overensstemmelse med tillæg I med en sådan organisation, og 3) den i nr. 2) nævnte CAMO er godkendt i overensstemmelse med del-M, subpart F, eller del-145 for så vidt angår vedligeholdelsen af luftfartøjet og komponenter, der skal monteres om bord, eller organisationen har indgået en sådan kontrakt i overensstemmelse med punkt M.A.708, litra c), med sådanne organisationer.

i) For andre luftfartøjer end komplekse motordrevne luftfartøjer, som ikke er omfattet af litra e) eller h), eller som anvendes til »begrænsede operationer«, har ejeren ansvaret for at sikre, at der ikke foretages flyvninger, medmindre betingelserne i litra a) er opfyldt. Til dette formål skal ejeren: 1) indgå en kontrakt med en godkendt CAMO om de opgaver, der er forbundet med vedvarende luftdygtighed via en skriftlig kontrakt i overensstemmelse med tillæg I, hvorved ansvaret for den korrekte udførelse af opgaverne overføres til den CAMO, hvormed kontrakten er indgået, eller 2) på eget ansvar sikre luftfartøjets vedvarende luftdygtighed uden at indgå en kontrakt med en godkendt CAMO, eller 3) på eget ansvar sikre luftfartøjets vedvarende luftdygtighed og indgå en begrænset kontrakt om udarbejdelse af vedligeholdelsesprogrammet og videre behandling med henblik på godkendelse heraf i overensstemmelse med punkt M.A.302 med: — en godkendt CAMO, eller — for ELA2-luftfartøjers vedkommende en del-145- eller M.A. Subpart F-vedligeholdelsesorganisation. Ved en sådan begrænset kontrakt overføres ansvaret for udarbejdelse og — bortset fra de tilfælde, hvor ejeren afgiver en erklæring i henhold til M.A.302, litra h) — videre behandling med henblik på godkendelse af vedligeholdelsesprogrammet til den CAMO, hvormed kontrakten er indgået.

j) Ejeren/operatøren skal sikre, at alle personer, som den kompetente myndighed har bemyndiget, gives adgang til alle faciliteter, luftfartøjer eller dokumenter i tilknytning til ejerens/operatørens aktiviteter, herunder eventuelle udliciterede aktiviteter, for at fastslå overensstemmelse med nærværende del.

▼B

M.A.202 Indberetning af hændelser

a) Enhver person eller organisation, der er ansvarlig i henhold til punkt M.A.201, skal indberette enhver konstateret omstændighed ved et luftfartøj eller en komponent, der bringer flyvesikkerheden i fare, til den kompetente myndighed i registreringsstaten, den organisation, der er ansvarlig for typemodellen eller den supplerende typemodel og, hvis dette er relevant, operatørens medlemsstat.

b) Indberetningen skal ske på den måde, som agenturet har fastlagt, og indeholde alle relevante oplysninger om den omstændighed, som personen eller organisationen har fået kendskab til.

c) Hvis den person eller organisation, der vedligeholder luftfartøjet, har indgået kontrakt med en ejer eller en operatør med henblik på udførelse af vedligeholdelse, skal den person eller organisation, der vedligeholder luftfartøjet, ligeledes indberette enhver omstændighed af denne art, der har indvirkning på ejerens eller operatørens luftfartøj eller komponent, til ejeren, operatøren eller organisationen til sikring af vedvarende luftdygtighed.

d) Indberetningen skal foretages så hurtigt som muligt, men under alle omstændigheder inden for 72 timer efter personens eller organisationens konstatering af den omstændighed, som indberetningen vedrører.

SUBPART C

VEDVARENDE LUFTDYGTIGHED

M.A.301 Opgaver i forbindelse med vedvarende luftdygtighed

Luftfartøjets vedvarende luftdygtighed og såvel det operationelle udstyrs som nødudstyrets brugbarhed skal sikres ved:

1. udførelse af visuelle inspektioner før flyvningen

▼M2

2. udbedring i overensstemmelse med de data, som er specificeret i punkt M.A.304 og/eller M.A.401 alt efter tilfældet, af enhver fejl eller skade, der har indvirkning på operationens sikkerhed, idet der tages hensyn til minimumsudstyrslisten (MEL) og om fornødent listen over konfigurationsafvigelser

▼M1

3. udførelse af al vedligeholdelse i henhold til luftfartøjsvedligeholdelsesprogrammet som beskrevet i M.A. 302

▼M2

4. for så vidt angår alle komplekse motordrevne luftfartøjer eller luftfartøjer, der benyttes af luftfartsselskaber med licens i henhold til forordning (EF) nr. 1008/2008, analyse af effektiviteten af det godkendte vedligeholdelsesprogram som beskrevet i punkt M.A.302

▼B

5. gennemførelse af alle relevante: i) luftdygtighedsdirektiver, ii) operationelle direktiver med betydning for den vedvarende luftdygtighed iii) krav til vedvarende luftdygtighed, som agenturet har fastlagt iv) foranstaltninger, som agenturet har fastlagt, som umiddelbar reaktion på et sikkerhedsproblem

6. gennemførelse af ændringer og reparationer i overensstemmelse med punkt M.A.304

▼M2

7. etablering af en inkorporeringspolitik, for så vidt angår ikke-obligatoriske ændringer og/eller inspektioner, og gældende for alle komplekse motordrevne luftfartøjer eller luftfartøjer, der benyttes af luftfartsselskaber med licens i henhold til forordning (EF) nr. 1008/2008

▼B

8. vedligeholdelseskontrolflyvninger, når det er påkrævet.

M.A.302 Vedligeholdelsesprogram for luftfartøjet

a) Vedligeholdelsen af luftfartøjet skal tilrettelægges i overensstemmelse med et vedligeholdelsesprogram.

b) Vedligeholdelsesprogrammet for luftfartøjet og eventuelle efterfølgende ændringer skal godkendes af den kompetente myndighed.

▼M2

c) Hvis luftfartøjets vedvarende luftdygtighed administreres af en organisation til sikring af vedvarende luftdygtighed, som er godkendt i overensstemmelse med sektion A, subpart G, i dette bilag (del-M), eller hvis der er indgået en begrænset kontrakt mellem ejeren og denne organisation i henhold til punkt M.A.201, litra i), nr. 3, kan vedligeholdelsesprogrammet og ændringerne hertil godkendes gennem en indirekte godkendelsesprocedure. i) Den indirekte godkendelsesprocedure fastlægges i dette tilfælde af organisationen til sikring af vedvarende luftdygtighed som en del af redegørelsen om sikring af den vedvarende luftdygtighed og godkendes af den kompetente myndighed, der har ansvaret for den pågældende organisation til sikring af vedvarende luftdygtighed. ii) Organisationen til sikring af vedvarende luftdygtighed må ikke anvende den indirekte godkendelsesprocedure, hvis den pågældende organisation ikke er underkastet registreringsmedlemsstatens tilsyn, medmindre der findes en aftale i henhold til punkt M.1, underpunkt 4, nr. ii), hvorved ansvaret for godkendelse af vedligeholdelsesprogrammet for luftfartøjet overføres til den kompetente myndighed, der har ansvaret for den pågældende organisation til sikring af vedvarende luftdygtighed.

▼B

d) Vedligeholdelsesprogrammet for luftfartøjet skal være i overensstemmelse med: i) den kompetente myndigheds instruktioner ii) instruktioner om vedvarende luftdygtighed: — der er givet af indehavere af typecertifikatet, det begrænsede typecertifikat, det supplerende typecertifikat, godkendelsen af større reparationskonstruktioner, ETSO-godkendelsen eller enhver anden relevant godkendelse, som er udstedt i henhold til forordning (EU) nr. 748/2012 og bilag I hertil (del-21), og — indgår i de certificeringsspecifikationer, der er omhandlet i 21A.90B eller 21A.431B i bilaget I(del-21) til forordning (EU) nr. 748/2012, hvis relevant iii) de yderligere eller alternative instruktioner, der foreslås af ejeren eller organisationen til sikring af vedvarende luftdygtighed efter godkendelse i overensstemmelse med punkt M.A.302, bortset fra de i litra e) omhandlede intervaller mellem sikkerhedsrelaterede opgaver, der kan intensiveres, med forbehold af, at der udføres et tilstrækkeligt antal eftersyn efter litra g), og udelukkende når de er blevet godkendt direkte i overensstemmelse med punkt M.A.302(b).

e) Vedligeholdelsesprogrammet for luftfartøjet skal indeholde nærmere oplysninger om al den vedligeholdelse, inklusive hyppighed, der kræves udført, herunder specifikke opgaver, der er forbundet med operationernes type og specificitet.

▼M2

f) For komplekse motordrevne luftfartøjer, når vedligeholdelsesprogrammet er baseret på vedligeholdelsesstyregruppens logik eller tilstandsovervågning, skal programmet omfatte en dokumentationsplan (reliability programme).

▼B

g) Vedligeholdelsesprogrammet for luftfartøjet underkastes periodisk revision og ændres om nødvendigt i overensstemmelse hermed. Disse revisioner skal sikre, at programmet til stadighed er gyldigt i lyset af de operationelle erfaringer og den kompetente myndigheds instruktioner, idet der tages hensyn til nye og/eller ændrede vedligeholdelsesinstruktioner udstedt af indehavere af typecertifikater og supplerende typecertifikater og enhver anden organisation, som i overensstemmelse med bilag I (del-21) til forordning (EU) nr. 748/2012 offentliggør sådanne oplysninger.

▼M1

h) For ELA1-luftfartøjer, der ikke udfører erhvervsmæssige operationer, kan overholdelse af litra b), c), d), e) og g) erstattes af overholdelse af alle følgende betingelser: 1. Luftfartøjsvedligeholdelsesprogrammet skal klart identificere ejeren og det luftfartøj, som det henviser til, herunder enhver installeret motor og propel. 2. Luftfartøjsvedligeholdelsesprogrammet skal enten: — overholde »minimumsinspektionsprogrammet« i litra i), svarende til det pågældende luftfartøj, eller — overholde litra d) og e). Vedligeholdelsesprogrammet må ikke være mindre restriktivt end »minimumsinspektionsprogrammet«. 3. Luftfartøjsvedligeholdelsesprogrammet skal indeholde alle de obligatoriske krav til vedvarende luftdygtighed, såsom gentagne luftdygtighedsdirektiver, sektionen om luftdygtighedsbegrænsning (ALS) i instruktionerne for vedvarende luftdygtighed (ICA) eller specifikke vedligeholdelseskrav indeholdt i typecertifikatets specifikationsblad (TCDS). Desuden skal luftfartøjsvedligeholdelsesprogrammet identificere eventuelle yderligere vedligeholdelsesopgaver, der skal udføres på grund af den særlige type luftfartøj, luftfartøjets konfiguration og operationernes type og specificitet. Følgende elementer skal som minimum tages i betragtning: — Særligt installeret udstyr og ændringer af luftfartøjet — Reparationer, der udføres på flyet — Komponenter med begrænset levetid og komponenter, der er kritiske for flyvesikkerheden — Vedligeholdelsesanbefalinger, såsom tiden mellem eftersyn (TBO), anbefalet ved servicebulletiner, breve og andre ikke-obligatoriske serviceoplysninger — Gældende operationelle direktiver/krav vedrørende periodisk inspektion af visse former for udstyr — Særlige driftsgodkendelser — Brug af luftfartøjet og det operationelle miljø — Pilot-/ejervedligeholdelse (hvis relevant). 4. Hvis vedligeholdelsesprogrammet ikke er godkendt af den kompetente myndighed (direkte eller gennem M.A. subpart G-organisationen via en indirekte godkendelsesprocedure), skal luftfartøjsvedligeholdelsesprogrammet indeholde en underskrevet erklæring, hvor ejeren erklærer, at dette er luftfartøjsvedligeholdelsesprogrammet for den pågældende luftfartøjsregistrering, og han/hun erklærer at være fuldt ansvarlig for dets indhold og navnlig for eventuelle afvigelser, der er indført med hensyn til henstillingerne fra indehaveren af konstruktionsgodkendelsen. 5. Luftfartøjsvedligeholdelsesprogrammet skal revideres mindst én gang om året. Denne gennemgang af vedligeholdelsesprogrammet skal foretages enten: — af den person, der udfører luftdygtighedseftersynet af luftfartøjet i overensstemmelse med M.A.710(ga), eller — af den M.A. subpart G-organisation, der administrerer luftfartøjets vedvarende luftdygtighed i de tilfælde, hvor gennemgangen af vedligeholdelsesprogrammet ikke foretages i forbindelse med et luftdygtighedseftersyn. Hvis gennemgangen viser uoverensstemmelser på luftfartøjet i relation til mangler i indholdet af vedligeholdelsesprogrammet, skal den person, der udfører gennemgangen, underrette den kompetente myndighed i registreringsmedlemsstaten, og ejeren skal ændre vedligeholdelsesprogrammet som aftalt med den kompetente myndighed.

i) I tilfælde af andre ELA1-luftfartøjer end luftskibe, som ikke indgår i kommercielle operationer, skal »minimumsinspektionsprogrammet«, jf. litra h), opfylde følgende betingelser: 1. Det skal indeholde følgende inspektionsintervaller: — For ELA1-flyvemaskiner og ELA1-motorsvævefly til rejsebrug (TMG) hvert år eller med 100 timers intervaller, alt efter hvilket tidspunkt der indtræffer først. En tolerance på en måned eller 10 timer kan anvendes for dette interval, så længe det næste interval beregnes fra den oprindeligt berammede dato eller det oprindeligt berammede tidspunkt. — For ELA1-svævefly, ELA1-motorsvævefly, bortset fra TMG, og ELA1-balloner hvert år. En tolerance på en måned kan anvendes for dette interval, så længe det næste interval beregnes fra den oprindeligt berammede dato. 2. Programmet skal indeholde følgende: — Vedligeholdelsesopgaver som krævet af indehaveren af konstruktionsgodkendelsen — Kontrol af mærkning — Gennemgang af vejningsregistre og vejning i overensstemmelse med Kommissionens forordning (EU) nr. 965/2012 ( 5 ), punkt NCO.POL.105 — Driftstest af transponder (hvis en sådan findes) — Driftstest af det pitot-statiske system — I tilfælde af ELA1-flyvemaskiner: — — Operationel kontrol af maskineffekt og o/m, magneter, brændstof- og olietryk, motortemperaturer. — For motorer udstyret med elektronisk motorkontrol den offentliggjorte motorafprøvning. — For tørsumpmotorer, motorer med turboladere og væskekølede motorer en operationel kontrol af tegn på forstyrrelser af væskecirkulationen. — Inspektion af tilstanden og fastgørelse af de strukturelle komponenter, systemer og komponenter, der svarer til følgende områder: — — For ELA1-flyvemaskiner: — — Flyskrog — Kabine og cockpit — Landingsstel — Vinger og midterste sektion — Manøvreorganer — Haleparti — Flyelektronik og elektrisk udstyr — Strømforsyning — Koblinger og gearkasser — Propel — Diverse systemer såsom det ballistiske redningssystem — For ELA1-svævefly og ELA1-motorsvævefly: — — Flyskrog — Kabine og cockpit — Landingsstel — Vinger og midterste sektion — Haleparti — Flyelektronik og elektrisk udstyr — Strømforsyning (hvis relevant) — Diverse systemer såsom aftagelig ballast, bremseskærm og kontroller og vandballastsystem — For ELA1-varmluftballoner: — — Hylster (envelope) — Brænder — Kurv (basket) — Brændstofbeholder — Udstyr og instrumenter — For ELA1-gasballoner: — — Hylster (envelope) — Kurv (basket) — Udstyr og instrumenter Indtil denne forordning specificerer et »minimumsinspektionsprogram« for luftskibe, skal deres vedligeholdelsesprogram overholde litra d) og e).

▼B

M.A.303 Luftdygtighedsdirektiver

Ethvert gældende luftdygtighedsdirektiv skal gennemføres i overensstemmelse med kravene i det pågældende luftdygtighedsdirektiv, medmindre agenturet angiver andet.

M.A.304 Oplysninger i forbindelse med ændringer og reparationer

Skader skal vurderes og ændringer og reparationer skal udføres på baggrund af:

a) oplysninger, der er godkendt af agenturet, eller

b) oplysninger, der er godkendt af en del-21-konstruktionsorganisation, eller

c) oplysninger i de certificeringsspecifikationer, der er omhandlet i 21A.90B eller 21A.431B i bilag I (del-21) til forordning (EU) nr. 748/2012.

M.A.305 Rapportsystem for luftfartøjers vedvarende luftdygtighed

a) Efter afslutning af enhver form for vedligeholdelse skal det i punkt M.A.801 eller punkt 145.A.50 krævede certifikat om frigivelse til tjeneste registreres i rapporter over luftfartøjers vedvarende luftdygtighed. Hver registrering skal ske så hurtigt som muligt, men ikke senere end 30 dage efter dagen for vedligeholdelsesforanstaltningen.

b) Rapporterne om luftfartøjers vedvarende luftdygtighed skal omfatte: 1. en logbog for luftfartøjet, en eller flere logbøger for motoren eller logkort for motormoduler, en eller flere propellogbøger samt logkort for enhver komponent med begrænset levetid, og ▼M2 2. operatørens tekniske log, når det kræves i henhold til punkt M.A.306. ▼B

c) Luftfartøjstypen og registreringsmærket, datoen samt den samlede flyvetid og/eller flyvecyklusser og/eller landinger skal i givet fald registreres i luftfartøjets logbog.

d) Rapporterne om luftfartøjers vedvarende luftdygtighed skal indeholde oplysninger om den aktuelle: 1. status, for så vidt angår luftdygtighedsdirektiverne, samt foranstaltninger, som den kompetente myndighed har fastlagt som en omgående reaktion på et sikkerhedsproblem 2. status, for så vidt angår ændringer og reparationer 3. status, for så vidt angår overholdelse af vedligeholdelsesprogrammet 4. status for komponenter med begrænset levetid 5. en masse- og balancerapport og 6. en fortegnelse over udskudt vedligeholdelse.

e) Ud over det autoriserede frigivelsesbevis, EASA-formular 1 eller tilsvarende, skal følgende oplysninger af relevans for enhver installeret komponent (motor, propel, motormodul eller komponent med begrænset levetid) registreres i den pågældende motor- eller propellogbog eller på logkortet for motormoduler eller komponenter med begrænset levetid: 1. komponentens art og 2. typen, serienummeret og registreringen efter behov af luftfartøjet, motoren, propellen, motormodulet eller komponenten med begrænset levetid, som den konkrete komponent er påmonteret, samt henvisning til installation eller fjernelse af komponenten og 3. datoen sammen med komponentens samlede flyvetid og/eller flyvecykler og/eller landinger og/eller kalendertid og 4. de aktuelle oplysninger under litra d), som finder anvendelse på komponenten.

f) Den person, der er ansvarlig for opgaver til sikring af vedvarende luftdygtighed i henhold til sektion A, subpart B, i dette bilag (del-M), skal styre rapporterne som angivet i dette punkt og forelægge rapporterne for den kompetente myndighed, såfremt han bliver anmodet herom.

g) Alle registreringer i rapporterne om luftfartøjers vedvarende luftdygtighed skal være tydelige og præcise. Såfremt det er nødvendigt at foretage en rettelse i en registrering, skal rettelsen foretages, således at den oprindelige registrering tydeligt fremgår.

h) Ejeren eller operatøren skal sikre, at der er etableret et system for opbevaring af følgende rapporter i det angivne tidsrum: 1. alle detaljerede vedligeholdelsesrapporter om luftfartøjet og alle komponenter med begrænset levetid, der er monteret på luftfartøjet, indtil de deri indeholdte oplysninger er erstattet af nye lige så omfattende og detaljerede oplysninger, men mindst 36 måneder efter, at luftfartøjet eller komponenten er frigivet til tjeneste, og 2. den samlede tid i drift (timer, kalendertid, cykler og landinger) for luftfartøjet og alle komponenter med begrænset levetid mindst 12 måneder efter, at luftfartøjet eller komponenten er taget permanent ud af tjeneste, og 3. tid i drift (timer, kalendertid, cykler og landinger), alt efter hvad der er relevant, siden sidste planlagte vedligeholdelse af den komponent, der har en begrænset levetid, mindst indtil den planlagte vedligeholdelse af komponenten er blevet afløst af en ny planlagt vedligeholdelse med samme arbejds- og grundighedsomfang, og 4. den aktuelle status for så vidt angår overholdelse af vedligeholdelsesprogrammet, så overholdelsen af det godkendte luftfartøjsvedligeholdelsesprogram kan fastslås, mindst indtil den planlagte vedligeholdelse af luftfartøjet eller komponenten er afløst af en anden planlagt vedligeholdelse med samme arbejds- og grundighedsomfang, og 5. den aktuelle status af de luftdygtighedsdirektiver, der finder anvendelse på luftfartøjet eller dets komponenter, mindst tolv måneder efter, at luftfartøjet eller komponenten er taget permanent ud af tjeneste, og 6. de nærmere oplysninger om aktuelle ændringer og reparationer af luftfartøjet, motor(erne), propel(lerne) og eventuelle andre komponenter, der er vitale for flyvesikkerheden, mindst 12 måneder efter, at de er taget permanent ud af tjeneste.

▼M2

M.A.306 Operatørens tekniske logsystem

a) For CAT, erhvervsmæssige specialoperationer og erhvervsmæssige ATO skal operatøren ud over at opfylde kravene i punkt M.A.305 anvende et teknisk logsystem for luftfartøjet, som indeholder følgende oplysninger om hvert enkelt luftfartøj: 1. de oplysninger om hver flyvning, der er nødvendige for at sikre fortsat flyvesikkerhed, og 2. luftfartøjets nuværende certifikat om frigivelse til tjeneste og 3. den gældende vedligeholdelseserklæring, som viser luftfartøjets vedligeholdelsesstatus med henblik på den næste planlagte og faseforskudte vedligeholdelse, der skal foretages; dog kan den kompetente myndighed godkende, at vedligeholdelseserklæringen opbevares et andet sted, og 4. alle udestående, udskudte fejludbedringer, der påvirker luftfartøjets operation og 5. eventuel nødvendig vejledende instruktion i støtteordninger for vedligeholdelse.

▼B

b) Luftfartøjets tekniske log og eventuelle senere ændringer skal godkendes af den kompetente myndighed.

c) Operatøren skal sikre, at luftfartøjets tekniske log opbevares indtil 36 måneder efter datoen for den sidste registrering.

M.A.307 Overførsel af rapporterne om luftfartøjers vedvarende luftdygtighed

a) Ejeren eller operatøren skal, når et luftfartøj permanent overføres fra en ejer elleren operatør til en anden ejer eller operatør, sikre, at de i M.A.305 angivne rapporter om luftfartøjers vedvarende luftdygtighed, og, hvis relevant, operatørens tekniske log i henhold til M.A.306 også overføres.

b) Ejeren skal, når han indgår kontrakt med en organisation til sikring af vedvarende luftdygtighed om opgaver til sikring af vedvarende luftdygtighed, påse, at de i M.A.305 angivne rapporter om luftfartøjers vedvarende luftdygtighed overføres til organisationen.

c) De tidsperioder, der er foreskrevet for opbevaringen af rapporterne, finder fortsat anvendelse på den nye ejer, operatør eller organisation til sikring af vedvarende luftdygtighed.

SUBPART D

VEDLIGEHOLDELSESSTANDARDER

M.A.401 Vedligeholdelsesoplysninger

a) Den person eller organisation, der vedligeholder et luftfartøj, skal ved udførelsen af vedligeholdelsen, herunder ændringer og reparationer, have adgang til og udelukkende anvende de relevante og aktuelle vedligeholdelsesoplysninger.

b) I denne del forstås ved relevante vedligeholdelsesoplysninger: 1. alle relevante krav, procedurer, standarder eller oplysninger, der fastsættes eller gives af den kompetente myndighed eller agenturet 2. alle relevante luftdygtighedsdirektiver 3. gældende instruktioner om vedvarende luftdygtighed, der er udstedt af indehavere af typecertifikater og supplerende typecertifikater og enhver anden organisation, som i overensstemmelse med bilag I (del-21) til forordning (EU) nr. 748/2012 offentliggør sådanne oplysninger, og 4. alle relevante oplysninger udstedt i overensstemmelse med punkt 145.A.45(d).

c) Den person eller organisation, der vedligeholder et luftfartøj, skal sikre, at alle relevante vedligeholdelsesoplysninger er aktuelle og hurtigt tilgængelige, når de skal anvendes. Personen eller organisationen skal udarbejde et system for arbejdssedler eller arbejdsark, der skal anvendes, og skal enten overføre vedligeholdelsesoplysninger nøjagtigt til disse arbejdssedler eller arbejdsark eller sørge for præcise henvisninger til de(n) pågældende vedligeholdelsesopgave(r), der fremgår af disse vedligeholdelsesoplysninger.

▼M2

M.A.402 Udførelse af vedligeholdelse

Bortset fra vedligeholdelse, der udføres af vedligeholdelsesorganisationer, som er godkendt i henhold til bilag II (del-145), skal enhver person eller organisation, der udfører vedligeholdelse:

a) være kvalificeret til at udføre opgaverne i overensstemmelse med kravene i denne del

b) sikre, at det område, hvori vedligeholdelse udføres, er overskueligt indrettet og rengjort for snavs og forurening

c) benytte de metoder, teknikker, standarder og instruktioner, der er fastlagt i punkt M.A.401 om vedligeholdelsesoplysninger

d) benytte det værktøj, udstyr og materiale, der er fastlagt i punkt M.A.401 om vedligeholdelsesoplysninger; værktøj og udstyr skal efter behov kontrolleres og kalibreres, således at det opfylder en officielt anerkendt standard

e) sikre, at vedligeholdelse udføres under hensyntagen til de miljømæssige begrænsninger, der er fastlagt i punkt M.A.401 om vedligeholdelsesoplysninger

f) sikre, at vedligeholdelsen udføres i passende faciliteter i tilfælde af dårligt vejr eller langvarigt vedligeholdelsesarbejde

g) sikre, at risikoen for fejl, hvor flere faktorer spiller ind, i forbindelse med vedligeholdelse og risikoen for, at fejl gentages i identiske vedligeholdelsesopgaver, minimeres

h) sikre, at metodisk fejlsøgning gennemføres efter udførelsen af enhver kritisk vedligeholdelsesopgave og

i) udføre en generel kontrol efter afslutningen af vedligeholdelse for at sikre, at alt værktøj, udstyr og fremmede dele eller materialer er fjernet fra luftfartøjet eller komponenten, og at alle de adgangspaneler, der blev fjernet, er monteret igen.

▼B

M.A.403 Fejl ved luftfartøjet

a) Enhver fejl ved luftfartøjer, der kunne bringe flyvesikkerheden i alvorlig fare, skal udbedres, inden der foretages yderligere flyvninger.

▼M2

b) Kun bemyndiget certificeringspersonale i henhold til punkt M.A.801(b)1, M.A.801(b)2, M.A.801(c), M.A.801(d) eller bilag II (del-145) kan ved hjælp af de i punkt M.A.401 angivne vedligeholdelsesoplysninger afgøre, hvorvidt en fejl ved et luftfartøj kan bringe flyvesikkerheden i alvorlig fare, og kan derfor afgøre, hvilken form for udbedring der skal gennemføres og hvornår inden næste flyvning, samt hvilke fejludbedringer der kan udskydes. Dette finder dog ikke anvendelse, hvis piloten eller det bemyndigede certificeringspersonale anvender minimumsudstyrslisten.

c) Enhver fejl ved luftfartøjet, der ikke vil bringe flyvesikkerheden i alvorlig fare, skal udbedres så hurtigt som muligt efter den dato, hvor fejlen ved luftfartøjet blev konstateret og inden for de begrænsninger, der er angivet i vedligeholdelsesoplysningerne eller minimumsudstyrslisten.

▼B

d) Enhver fejl, der ikke udbedres inden flyvningen, skal registreres i det i M.A. 305 angivne vedligeholdelsesrapportsystem for luftfartøjer eller i operatørens tekniske logsystem i henhold til M.A.306, hvor dette er relevant.

SUBPART E

KOMPONENTER

M.A.501 Installation

a) Komponenter må kun monteres, hvis de er i tilfredsstillende stand, behørigt frigivet til tjeneste på en EASA-formular 1 eller en tilsvarende formular og er markeret i overensstemmelse med bilag I (del-21), subpart Q, medmindre andet er angivet i bilag I (del-21) til forordning (EU) nr. 748/2012, bilag II (del-145) eller subpart F, sektion A, i bilag I til denne forordning.

b) Forud for installationen af en komponent på et luftfartøj skal personen eller den godkendte vedligeholdelsesorganisation sikre, at den konkrete komponent er egnet til at blive påmonteret, hvis andre ændrings- og/eller luftdygtighedsdirektivskonfigurationer finder anvendelse.

c) Standarddele må kun påmonteres et luftfartøj eller en komponent, hvis den konkrete standarddel er angivet i vedligeholdelsesoplysningerne. Standarddele må kun påmonteres, hvis disse er ledsaget af dokumentation for overensstemmelse, der kan spores til den relevante standard.

d) Materialer, det være sig enten råmaterialer eller forbrugsmaterialer, må kun anvendes på et luftfartøj eller på en komponent, hvis producenten af luftfartøjet eller komponenten angiver dette i de relevante vedligeholdelsesoplysninger eller som angivet i bilag II (del-145). Sådanne materialer må kun anvendes, hvis materialerne opfylder den krævede specifikation og har behørig sporbarhed. Alt materiale skal ledsages af dokumentation, der entydigt vedrører det pågældende materiale, og som indeholder en erklæring om overensstemmelse med specifikationen, i tillæg til både fabrikant- og leverandørkilde.

M.A.502 Vedligeholdelse af komponenter

a) Bortset fra komponenter, der er omhandlet i punkt 21A.307(c), i bilag I (del-21) til forordning (EU) nr. 748/2012 skal vedligeholdelsen af komponenter foretages af vedligeholdelsesorganisationer, som er behørigt godkendt efter sektion A, subpart F, i dette bilag (del-M) eller bilag II (del-145).

b) Uanset litra a) vil vedligeholdelse af en komponent, i overensstemmelse med vedligeholdelsesdata for luftfartøjet, eller, hvis den kompetente myndighed har givet specifik tilladelse hertil, i overensstemmelse med vedligeholdelsesdata for komponenten, kunne udføres af en organisation med en kategori-A-klasserettighed, der er godkendt i overensstemmelse med sektion A, subpart F, i dette bilag (del-M) eller bilag II (del-145) såvel som det i punkt M.A.801(b)2 omhandlede certificeringspersonale, men kun hvis de pågældende komponenter er monteret på luftfartøjet. En sådan organisation eller et sådant certificeringspersonale kan dog midlertidigt afmontere komponenten med henblik på vedligeholdelse for at forbedre adgangen til den pågældende komponent, undtagen hvis en sådan afmontering skaber behov for yderligere vedligeholdelse, der ikke er omfattet af bestemmelserne i dette punkt. Vedligeholdelse af komponenter udført i overensstemmelse med dette punkt giver ikke ret til udstedelse af en EASA-formular 1 og er omfattet af de krav i forbindelse med frigivelse af luftfartøjer, der er fastsat i punkt M.A.801.

c) Uanset litra a) vil vedligeholdelse af en motor-/APU-komponent i overensstemmelse med vedligeholdelsesdata for motor-/APU-komponenten, eller, hvis den kompetente myndighed har givet tilladelse hertil, i overensstemmelse med vedligeholdelsesdata for komponenten, kunne udføres af en organisation med en kategori-B-klasserettighed, der er godkendt i overensstemmelse med sektion A, subpart F, i dette bilag (del-M) eller bilag II (del-145), men kun hvis de pågældende komponenter er monteret på motoren/APU'en. En sådan organisation med en kategori-B-klasserettighed kan dog midlertidigt afmontere komponenten med henblik på vedligeholdelse for at forbedre adgangen til den pågældende komponent, undtagen hvis en sådan afmontering skaber behov for yderligere vedligeholdelse, der ikke er omfattet af bestemmelserne i dette punkt.

▼M2

d) Uanset litra a) og punkt M.A.801, litra b), nr. 2, kan vedligeholdelse af en komponent, mens denne er installeret eller midlertidigt fjernet fra et ELA1-luftfartøj, som anvendes af andre end luftfartsselskaber med licens i henhold til forordning (EF) nr. 1008/2008, og som udføres i overensstemmelse med vedligeholdelsesdata for den pågældende komponent, udføres af det certificeringspersonale, der er omhandlet i punkt M.A.801, litra b), nr. 2, undtagen for så vidt angår: 1. eftersyn af komponenter, bortset fra motorer og propeller, og 2. eftersyn af motorer og propeller til luftfartøjer, bortset fra CS-VLA, CS-22 og LSA. Vedligeholdelse af komponenter udført i overensstemmelse med litra d) giver ikke ret til udstedelse af en EASA-formular 1 og er omfattet af de krav i forbindelse med frigivelse af luftfartøjer, der er fastsat i punkt M.A.801.

▼B

e) Vedligeholdelsen af komponenter, der er omhandlet i 21.A.307(c), i bilag I (del-21) til forordning (EU) nr. 748/2012 skal udføres af en organisation med en kategori-A-klasserettighed, der er godkendt i overensstemmelse med sektion A, subpart F, i dette bilag (del-M) eller bilag II (del-145), af det i punkt M.A.801(b)2 omhandlede certificeringspersonale, eller af piloten/ejeren som omhandlet i punkt M.A.801(b)3, hvis den pågældende komponent er monteret på luftfartøjet eller afmonteret midlertidigt med henblik på at forbedre adgangen. Vedligeholdelse af komponenter udført i overensstemmelse med dette punkt giver ikke ret til udstedelse af en EASA-formular 1 og er omfattet af de krav i forbindelse med frigivelse af luftfartøjer, der er fastsat i punkt M.A.801.

M.A.503 Komponenter med begrænset levetid

a) Installerede komponenter med begrænset levetid må ikke overskride den godkendte levetidsbegrænsning, der er angivet i det godkendte vedligeholdelsesprogram og de godkendte luftdygtighedsdirektiver, jf. dog bestemmelserne i punkt M.A.504(c).

b) Den godkendte levetid udtrykkes i kalendertid, flyvetimer, landinger eller cykler alt efter omstændighederne.

c) Ved udløbet af den godkendte levetid fjernes komponenten fra luftfartøjet med henblik på vedligeholdelse eller bortskaffelse, hvis det drejer sig om komponenter med en certificeret begrænset levetid.

M.A.504 Kontrol af ubrugelige komponenter

a) En komponent skal anses for ubrugelig, hvis en af følgende omstændigheder gør sig gældende: 1. Den begrænsede levetid, som er angivet i vedligeholdelsesprogrammet, er udløbet. 2. Komponenten opfylder ikke kravene i de luftdygtighedsdirektiver, der finder anvendelse, og andre krav vedrørende vedvarende luftdygtighed, som agenturet har fastlagt. 3. Der mangler oplysninger, som er nødvendige for at fastslå komponentens luftdygtighedsstatus eller egnethed til installation. 4. Der foreligger dokumentation for fejl eller mangler. 5. Komponenten har været involveret i en hændelse eller et havari, som sandsynligvis påvirker dens brugbarhed.

▼M2

b) Ubrugelige komponenter skal identificeres og opbevares på et sikkert sted under opsyn af en godkendt vedligeholdelsesorganisation, indtil der er truffet afgørelse om den pågældende komponents fremtidige status. For luftfartøjer, der ikke anvendes af luftfartsselskaber med licens i henhold til forordning (EF) nr. 1008/2008, og andre luftfartøjer end komplekse motordrevne luftfartøjer, kan den person eller organisation, der har erklæret komponenten for ubrugelig, imidlertid, efter at have identificeret den som værende ubrugelig, overdrage opbevaringen af den til ejeren af luftfartøjet, forudsat at en sådan overdragelse afspejles i luftfartøjets logbog, motorens logbog eller komponentens logbog.

▼B

c) Komponenter, der har nået afslutningen af deres certificerede levetid, eller som er behæftet med en fejl, der ikke kan udbedres, skal klassificeres som ikke-genanvendelige, og må ikke genindsættes i komponentforsyningssystemet, medmindre den certificerede, begrænsede levetid er blevet forlænget, eller der er blevet godkendt en reparationsløsning i henhold til punkt M.A.304.

d) Personer eller organisationer, der er ansvarlige i henhold til dette bilag (del-M), skal i tilfælde af ikke-genanvendelige komponenter som beskrevet underlitra c): 1. opbevare komponenten på det sted, der er angivet underlitra b), eller 2. påse, at komponenten beskadiges på en sådan måde, at det sikres, at den ikke kan bringes i funktionsdygtig stand eller repareres, inden ansvaret for den pågældende komponent kan fralægges.

e) Uanset litra d) må en person eller en organisation, der er ansvarlig i henhold til dette bilag (del-M), overføre ansvaret for komponenter, der er klassificeret som ikke-genanvendelige, til en organisation for uddannelse eller forskning, uden at disse destrueres.

SUBPART F

VEDLIGEHOLDELSESORGANISATION

▼M2

M.A.601 Anvendelsesområde

I denne subpart fastlægges de krav, som en organisation skal opfylde for at blive kvalificeret til at udstede eller forlænge en godkendelse til vedligeholdelse af andre luftfartøjer end komplekse motordrevne luftfartøjer og komponenter, der skal monteres om bord, medmindre de benyttes af luftfartsselskaber med licens i henhold til forordning (EF) nr. 1008/2008.

▼B

M.A.602 Ansøgning

En ansøgning om udstedelse eller ændring af en godkendelse af en vedligeholdelsesorganisation skal indgives i en form og på en måde, der er fastlagt af den kompetente myndighed.

M.A.603 Godkendelsens omfang

a) En organisation, der udfører aktiviteter, som er omfattet af denne subpart, må ikke udøve sine aktiviteter uden den kompetente myndigheds godkendelse. I tillæg V til bilag I (del-M) findes en model for denne godkendelse.

b) Omfanget af det arbejde, der skal være omfattet af godkendelsen, skal specificeres i vedligeholdelsesorganisationens håndbog, som er omhandlet i punkt M.A.604. I tillæg IV til bilag I (del-M) defineres alle de klasser og rettigheder, der er mulige i henhold til subpart F i dette bilag (del-M).

c) Enhver godkendt vedligeholdelsesorganisation kan i overensstemmelse med vedligeholdelsesoplysningerne fremstille et begrænset sortiment af dele til anvendelse i forbindelse med igangværende arbejde på organisationens egne faciliteter som defineret i vedligeholdelsesorganisationens håndbog.

M.A.604 Vedligeholdelsesorganisationens håndbog

a) Vedligeholdelsesorganisationen skal udarbejde en håndbog, der som minimum skal indeholde følgende oplysninger: 1. en erklæring, der er underskrevet af den teknisk/økonomisk ansvarlige person, hvori det bekræftes, at organisationen til enhver tid vil udføre sit arbejde i henhold til bilag I (del-M) og håndbogen 2. organisationens arbejdsområde 3. titel og navn på den eller de personer, hvortil der henvises i punkt M.A.606(b) 4. en organisationsplan, hvoraf ansvarskæden mellem den eller de personer, der henvises til i punkt M.A.606(b), fremgår ▼M1 5. en fortegnelse over certificeringspersonalet og, hvis relevant, luftdygtighedseftersynspersonalet og personalet med ansvar for udarbejdelse og behandling af vedligeholdelsesprogrammet og omfanget af godkendelsen for hver enkelt og 6. en fortegnelse over beliggenheden af de lokaliteter, hvor vedligeholdelse finder sted, og en generel beskrivelse af faciliteterne og ▼B 7. en beskrivelse af procedurerne for, hvordan vedligeholdelsesorganisationen sikrer overensstemmelse med denne del, og 8. proceduren eller procedurerne for ændring af vedligeholdelsesorganisationens håndbog.

b) Vedligeholdelsesorganisationens håndbog og ændringer til denne skal godkendes af den kompetente myndighed.

c) Uanset ovenstående litra b) kan mindre ændringer af håndbogen godkendes gennem en procedure (i det følgende benævnt indirekte godkendelse).

M.A.605 Faciliteter

Organisationen skal sikre, at:

a) der er faciliteter til rådighed til alt det planlagte arbejde, og at specialværksteder og dokområder er adskilt i nødvendig udstrækning for at sikre beskyttelse mod forurening og af miljøet

b) der er kontorfaciliteter til rådighed til administration af alt planlagt arbejde, herunder især udarbejdelse af vedligeholdelsesrapporter

c) der er sikre lagerfaciliteter til rådighed til komponenter, udstyr, værktøj og materialer. Lagerforholdene skal sikre, at ubrugelige komponenter og materialer opbevares adskilt fra alle andre komponenter, materialer, udstyr og værktøj. Lagerforholdene skal være i overensstemmelse med producentens instruktioner, og adgangen til lageret skal være begrænset til bemyndiget personale.

M.A.606 Personalekrav

a) Organisationen skal udpege en teknisk/økonomisk ansvarlig person, der har organisationens bemyndigelse til at sikre, at al vedligeholdelse, der kræves af kunden, kan finansieres og udføres i overensstemmelse med den krævede standard i denne del.

b) Der skal udpeges en person eller en gruppe af personer, som skal være ansvarlig for at sikre, at organisationen altid opfylder bestemmelserne i denne subpart. Denne eller disse personer skal i sidste instans være ansvarlig(e) over for den teknisk/økonomisk ansvarlige person.

c) Alle de i litra b) udpegede personer skal kunne fremvise den relevante viden, baggrund og den nødvendige erfaring inden for vedligeholdelse af luftfartøjer og/eller komponenter.

d) Organisationen skal have et tilstrækkeligt kvalificeret personale til at udføre de kontraktopgaver, der normalt kan forventes. Anvendelsen af midlertidigt underkontraheret personale er tilladt i tilfælde af større arbejdsbyrder end der sædvanligvis forventes, og kun for så vidt angår personale, der ikke udsteder certifikater om frigivelse til tjeneste.

▼M1

e) De kvalifikationer, som besiddes af hele det personale, der udfører vedligeholdelsesarbejde, luftdygtighedseftersyn og udarbejdelse af vedligeholdelsesprogrammer, skal påvises og registreres.

▼B

f) Det personale, der udfører specialopgaver som f.eks. svejsning, ikke-destruktiv prøvning/inspektion, herunder dog ikke farvesammenligning, skal være kvalificeret i henhold til en officielt anerkendt standard.

▼M2

g) Vedligeholdelsesorganisationen skal have tilstrækkeligt certificeringspersonale til at udstede de i punkt M.A.612 og M.A.613 angivne certifikater om frigivelse til tjeneste for luftfartøjer og komponenter. De skal opfylde kravene i artikel 5 forordning (EU) nr. 1321/2014.

▼B

h) Uanset litra g) kan organisationen anvende certificeringspersonale med kvalifikationer i overensstemmelse med følgende bestemmelser, når den yder vedligeholdelsesstøtte til operatører, der udfører erhvervsmæssige operationer, med forbehold af, at passende procedurer godkendes som en del af organisationens håndbog: 1. For et repetitivt luftdygtighedsdirektiv før flyvningen, hvori det specifikt er anført, at flyvebesætningen kan gennemføre et sådant luftdygtighedsdirektiv, kan organisationen udstede en begrænset certificeringsautorisation til luftfartøjschefen på baggrund af det foreliggende flyvebesætningscertifikat, hvis organisationen sikrer, at der er blevet gennemført tilstrækkelig praktisk uddannelse til at sikre, at den pågældende person kan gennemføre luftdygtighedsdirektivet til den krævede standard. 2. I tilfælde af, at luftfartøjet opererer fjernt fra en understøttet lokalitet, kan organisationen udstede en begrænset certificeringsautorisation til luftfartøjschefen på baggrund af flyvebesætningscertifikatet, hvis organisationen sikrer, at der er blevet gennemført tilstrækkelig praktisk uddannelse til at sikre, at den pågældende person kan udføre opgaven til den krævede standard.

▼M1

i) Hvis organisationen udfører luftdygtighedseftersyn og udsteder det tilsvarende luftdygtighedseftersynsbevis for ELA1-luftfartøjer, der ikke udfører erhvervsmæssige operationer i overensstemmelse med M.A.901(l), skal den have kvalificeret og bemyndiget luftdygtighedseftersynspersonale efter M.A.901(l)1.

j) Hvis organisationen er involveret i udarbejdelse og godkendelse af vedligeholdelsesprogrammet for ELA2-luftfartøjer, der ikke udfører erhvervsmæssige operationer i overensstemmelse med M.A.201(e)(ii), skal den have kvalificeret personale, som skal kunne fremvise den relevante viden og erfaring.

▼M1

M.A.607 Certificeringspersonale og luftdygtighedseftersynspersonale

▼B

a) Ud over punkt M.A.606(g) kan certificeringspersonalet kun udøve rettigheder, såfremt organisationen har sikret: 1. at certificeringspersonalet kan påvise, at de opfylder kravene i 66.A.20(b) i bilag III (del-66), undtagen når bilag III (del-66) henviser til reguleringen i en medlemsstat, idet de i så fald skal opfylde kravene i henhold til denne regulering, og 2. at certificeringspersonalet har et tilstrækkeligt kendskab til det relevante luftfartøj og/eller den eller de relevante luftfartøjskomponenter, der skal vedligeholdes, og til de tilknyttede organisationsprocedurer.

b) I følgende uforudsete tilfælde, hvor et luftfartøj har fået pålagt startforbud på et andet sted end hovedbasen, og hvor der ikke findes egnet certificeringspersonale, kan den organisation, med hvilken der er indgået kontrakt om ydelse af vedligeholdelsesstøtte, udstede en engangscertificeringsautorisation: 1. til en af sine ansatte, som er indehaver af typekvalifikationer til luftfartøjer med tilsvarende teknologi, konstruktion og systemer, eller 2. til enhver person med mindst tre års vedligeholdelseserfaring, som er indehaver af et gyldigt ICAO-luftfartøjsvedligeholdelsescertifikat med en rettighed til den luftfartøjstype, der kræver certificering, forudsat at der ikke findes en organisation, der er behørigt godkendt i henhold til denne del på dette sted, og at organisationen, med hvilken der er indgået kontrakt, fremskaffer og opbevarer dokumentationen for denne persons erfaring og certifikat. ►M1 Alle disse tilfælde skal indberettes til den kompetente myndighed inden for syv dage efter udstedelse af en sådan certificeringsautorisation. ◄ Den godkendte vedligeholdelsesorganisation, der udsteder engangscertificeringsautorisationen, skal sikre, at enhver sådan vedligeholdelse, der kan påvirke flyvesikkerheden, på ny kontrolleres.

▼M1

c) Den godkendte vedligeholdelsesorganisation skal registrere alle de nærmere oplysninger om certificeringspersonalet og luftdygtighedseftersynspersonalet og føre en ajourført fortegnelse over hele certificeringspersonalet, indeholdende oplysninger om omfanget af den enkeltes godkendelse i henhold til M.A.604(a)5.

▼B

M.A.608 Komponenter, udstyr og værktøj

a) Organisationen skal: 1. være i besiddelse af det udstyr og værktøj, der er angivet i vedligeholdelsesoplysningerne beskrevet i punkt M.A.609 eller bekræftede ækvivalenter, der er anført i vedligeholdelsesorganisationens håndbog, og som er nødvendigt for at kunne foretage den daglige vedligeholdelse inden for godkendelsens anvendelsesområde, og 2. påvise, at den har adgang til enhver anden form for udstyr og værktøj, der kun anvendes lejlighedsvis.

b) Værktøj og udstyr skal kontrolleres og kalibreres, således at det opfylder en officielt anerkendt standard. Dokumentationen for disse kalibreringer og den anvendte standard skal opbevares af organisationen.

c) Organisationen skal inspicere og klassificere alle tilgangskomponenter og holde dem behørigt adskilt.

M.A.609 Vedligeholdelsesoplysninger

Den godkendte vedligeholdelsesorganisation skal være i besiddelse af og anvende alle de relevante vedligeholdelsesoplysninger, der er angivet i punkt M.A.401, til udførelsen af vedligeholdelse, herunder ændringer og reparationer. I de tilfælde, hvor kunden forsyner organisationen med vedligeholdelsesoplysningerne, er det kun nødvendigt at være i besiddelse af disse oplysninger, når arbejdet pågår.

M.A.610 Arbejdsordrer i forbindelse med vedligeholdelse

Inden vedligeholdelsesarbejdet påbegyndes, skal organisationen og den organisation, der anmoder om vedligeholdelsen, blive enige om en skriftlig arbejdsordre, hvori det fastslås, hvilken vedligeholdelse der skal udføres.

M.A.611 Vedligeholdelsesstandarder

Alle former for vedligeholdelse skal udføres i henhold til de krav, der er fastlagt i sektion A, subpart F, i dette bilag (del-M).

M.A.612 Certifikat om frigivelse til tjeneste for luftfartøjer

Når den påkrævede vedligeholdelse af luftfartøjet er afsluttet i overensstemmelse med denne subpart, skal der i henhold til punkt M.A.801 udstedes et certifikat om frigivelse til tjeneste.

M.A.613 Certifikat om frigivelse til tjeneste for komponenter

a) Når al den vedligeholdelse af komponenten, der er påkrævet i henhold til denne subpart, er afsluttet, skal der udstedes et certifikat om frigivelse til tjeneste af komponenten i henhold til punkt M.A.802. Der skal udstedes en EASA-formular 1, undtagen for komponenter, der er vedligeholdt i overensstemmelse med punkt M.A.502(b), M.A.502(d) eller M.A.502(e), og komponenter, der er fremstillet i overensstemmelse med punkt M.A.603(c).

b) Dokumentet til certifikatet om frigivelse til tjeneste for komponenten, EASA-formular 1, kan genereres fra en elektronisk database.

▼M1

M.A.614 Vedligeholdelses- og luftdygtighedseftersynsrapporter

a) Den godkendte vedligeholdelsesorganisation skal registrere alle de nærmere oplysninger om det arbejde, der udføres. Organisationen skal opbevare den dokumentation, der er nødvendig for at bevise, at alle betingelserne for udstedelse af certifikatet om frigivelse til tjeneste, herunder underleverandørens certifikat om frigivelse til tjeneste, og for udstedelse af luftdygtighedseftersynsbeviset og henstillingerne, er opfyldt.

▼B

b) Den godkendte vedligeholdelsesorganisation skal give ejeren af luftfartøjet en kopi af hvert enkelt certifikat om frigivelse til tjeneste samt en kopi af alle oplysninger om konkrete reparationer/ændringer, der er anvendt i forbindelse med de reparationer/ændringer, der er blevet udført.

▼M1

c) Den godkendte vedligeholdelsesorganisation skal opbevare en kopi af alle vedligeholdelsesrapporter og alle tilhørende vedligeholdelsesoplysninger i tre år fra den dato, hvor det luftfartøj eller den luftfartøjskomponent, som arbejdet vedrører, blev frigivet af den godkendte vedligeholdelsesorganisation. Desuden skal den opbevare en kopi af alle optegnelser vedrørende udstedelse af henstillinger og luftdygtighedseftersynsbeviser i tre år fra datoen for udstedelsen, og den skal fremlægge en kopi af disse for ejeren af luftfartøjet. 1. Dokumentationen i henhold til dette litra skal opbevares på en måde, der sikrer, at den er beskyttet mod skader, ændringer og tyveri. 2. Alle former for computerhardware, der anvendes til at sikre backupkopier, skal opbevares på et andet sted end der, hvor den computerhardware, der lagrer arbejdsoplysningerne, er placeret, og i et miljø, der sikrer, at de forbliver i god stand. 3. Hvis en godkendt vedligeholdelsesorganisation ophører med sit virke, skal alle de opbevarede vedligeholdelsesrapporter for de sidste tre år videregives til den sidste kunde eller ejer af det pågældende luftfartøj eller den pågældende komponent, eller også opbevares de som angivet af den kompetente myndighed.

▼B

M.A.615 Organisationens rettigheder

En vedligeholdelsesorganisation, der er godkendt i medfør af sektion A, subpart F, i dette bilag (del-M), må:

a) vedligeholde ethvert luftfartøj og/eller komponent, som organisationens godkendelse omfatter, på de steder, der er beskrevet i godkendelsesbeviset og i vedligeholdelsesorganisations håndbog

b) foranledige, at specialiserede tjenesteydelser udføres af en anden organisation, der er behørigt kvalificeret og arbejder under vedligeholdelsesorganisationens kontrol, i overensstemmelse med procedurer, der er beskrevet i vedligeholdelsesorganisationens håndbog, og som er direkte godkendt af den kompetente myndighed

c) vedligeholde ethvert luftfartøj og/eller komponent, som organisationens godkendelse omfatter, på ethvert sted, forudsat at nødvendigheden af en sådan vedligeholdelse skyldes, enten at luftfartøjet ikke er brugbart, eller at der er behov for supplerende, lejlighedsvis vedligeholdelse, under forudsætning af, at betingelserne i vedligeholdelsesorganisationens håndbog overholdes

d) udstede certifikater om frigivelse til tjeneste efter at have afsluttet vedligeholdelsen i henhold til M.A.612 eller M.A.613.

▼M1

e) såfremt den er specifikt godkendt hertil for ELA1-luftfartøjer, der ikke udfører erhvervsmæssige operationer, 1. udføre luftdygtighedseftersyn og udstede det tilsvarende luftdygtighedseftersynsbevis, på de betingelser, der er anført i M.A.901(l), og 2. udføre luftdygtighedseftersyn og udstede relevante henstillinger på de betingelser, der er anført i M.A.901(l) og M.A.904(a)2 og (b).

f) udarbejde vedligeholdelsesprogrammet og godkendelse heraf i overensstemmelse med M.A.302 for ELA2-luftfartøjer, der ikke udfører erhvervsmæssige operationer, på de betingelser, der er anført i M.A.201(e)(ii), og begrænset til de luftfartøjsrettigheder, der er anført i godkendelsesbeviset.

Organisationen må kun vedligeholde et luftfartøj eller en komponent, hvortil den er godkendt, når alle nødvendige faciliteter, alt det fornødne udstyr og værktøj, alle nødvendige materialer og vedligeholdelsesdata og certificeringspersonale er til rådighed.

▼B

M.A.616 Organisationseftersyn

For at sikre, at den godkendte vedligeholdelsesorganisation fortsat opfylder de krav, der er fastlagt i denne subpart, skal organisationen regelmæssigt foranstalte organisationseftersyn.

M.A.617 Ændringer af den godkendte vedligeholdelsesorganisation

For at sætte den kompetente myndighed i stand til at fastslå, om organisationen fortsat overholder bestemmelserne i denne del, skal den godkendte vedligeholdelsesorganisation underrette myndigheden om ethvert forslag om gennemførelse af en af følgende ændringer, inden disse gennemføres:

1. organisationens navn

2. organisationens hjemsted

3. beliggenheden af organisationens eventuelle andre afdelinger

4. den teknisk/økonomisk ansvarlige person

5. alle de personer, der henvises til i punkt M.A.606(b)

▼M1

6. faciliteter, udstyr, værktøj, materialer, procedurer, arbejdsområde, certificeringspersonale og luftdygtighedseftersynspersonale, der kan påvirke godkendelsen.

▼B

I tilfælde af, at der foreslås ændringer i personalet, som ikke på forhånd er de ansvarlige bekendt, skal myndigheden hurtigst muligt underrettes om disse ændringer.

M.A.618 Godkendelsens fortsatte gyldighed

a) Der udstedes et tidsubestemt godkendelsesbevis. Godkendelsen forbliver gyldig under forudsætning af: 1. at organisationen fortsat overholder bestemmelserne i denne del i overensstemmelse med de bestemmelser, der vedrører den håndtering af anmærkninger, der er beskrevet i punkt M.A.619 2. at den kompetente myndighed får adgang til organisationen for at fastslå, hvorvidt organisationen fortsat overholder bestemmelserne i denne del, og 3. at godkendelsesbeviset ikke overdrages eller tilbagekaldes.

b) Ved overdragelse eller tilbagekaldelse skal godkendelsesbeviset returneres til den kompetente myndighed.

M.A.619 Anmærkninger

a) Ved en niveau 1-anmærkning forstås enhver betydelig manglende opfyldelse af del M-krav, der sænker sikkerhedsstandarden og bringer flyvesikkerheden i alvorlig fare.

b) Ved en niveau 2-anmærkning forstås enhver manglende opfyldelse af del M-krav, der kan mindske sikkerhedsstandarden og muligvis bringe flyvesikkerheden i alvorlig fare.

c) Efter modtagelse af en anmeldelse om anmærkninger i overensstemmelse med punkt M.B.605 skal indehaveren af et bevis for godkendelse af en vedligeholdelsesorganisation udarbejde en tilfredsstillende plan for afhjælpende foranstaltninger og over for den kompetente myndighed påvise gennemførelse af tilstrækkelige afhjælpende foranstaltninger inden for en tidsperiode, der aftales med denne myndighed.

SUBPART G

ORGANISATION TIL SIKRING AF VEDVARENDE LUFTDYGTIGHED

M.A.701 Anvendelsesområde

I denne subpart fastlægges de krav, som en organisation skal opfylde for at blive kvalificeret til udstedelse eller forlængelse af en godkendelse.

M.A.702 Ansøgning

En ansøgning om udstedelse eller ændring af en godkendelse af en organisation til sikring af vedvarende luftdygtighed skal indgives i en form og på en måde, der er fastlagt af den kompetente myndighed.

M.A.703 Godkendelsens omfang

a) Godkendelsen angives på et bevis, som er vedlagt tillæg VI, og som udstedes af den kompetente myndighed.

▼M2

b) Uanset ovenstående litra a) skal godkendelsen for så vidt angår luftfartsselskaber med licens i henhold til forordning (EF) nr. 1008/2008 udgøre en del af den driftstilladelse, der er udstedt af den kompetente myndighed for det opererede luftfartøj.

▼B

c) Omfanget af det arbejde, der anses for tilstrækkeligt til at berettige til godkendelse, skal specificeres i redegørelsen om sikring af vedvarende luftdygtighed i henhold til punkt M.A.704.

M.A.704 Redegørelse om sikring af den vedvarende luftdygtighed

a) Organisationen til sikring af vedvarende luftdygtighed skal fremlægge en redegørelse om sikringen af den vedvarende luftdygtighed, som skal indeholde følgende oplysninger: 1. en erklæring, der er underskrevet af den teknisk/økonomisk ansvarlige person, hvori det bekræftes, at organisationen til enhver tid vil udføre sit arbejde i overensstemmelse med dels denne del, dels redegørelsen 2. organisationens arbejdsområde 3. titel og navn på den eller de personer, hvortil der henvises i punkt M.A.706(a), M.A.706(c), M.A.706(d) og M.A.706(i) 4. en organisationsplan, hvoraf ansvarskæden mellem den eller de personer, hvortil der henvises i punkt M.A.706(a), M.A.706(c), M.A.706(d) og M.A.706(i), fremgår 5. en fortegnelse over det i punkt M.A.707 nævnte luftdygtighedspersonale i givet fald med angivelse af det personale, som må udstede flyvetilladelser i overensstemmelse med punkt M.A.711(c) 6. en generel beskrivelse og beliggenhed af organisationens faciliteter 7. en beskrivelse af procedurerne for, hvordan organisationen til sikring af vedvarende luftdygtighed sikrer overensstemmelse med denne del 8. procedurerne for ændring af den redegørelse, der udarbejdes af organisationen til sikring af vedvarende luftdygtighed, og ▼M2 9. en fortegnelse over godkendte vedligeholdelsesprogrammer for luftfartøjet eller, for luftfartøjer der ikke benyttes af luftfartsselskaber med licens i henhold til forordning (EF) nr. 1008/2008, en fortegnelse over »grundlæggende« og/eller »generelle« vedligeholdelsesprogrammer. ▼B

b) Den redegørelse, der udarbejdes af organisationen til sikring af vedvarende luftdygtighed, og ændringerne til denne skal godkendes af den kompetente myndighed.

c) Uanset ovenstående litra b) kan mindre ændringer til redegørelsen godkendes indirekte gennem en indirekte godkendelsesprocedure. I den indirekte godkendelsesprocedure defineres den mindre ændring, der kan komme i betragtning, den fastlægges af organisationen til sikring af vedvarende luftdygtighed som en del af redegørelsen, og den godkendes af den kompetente myndighed, der har ansvaret for den pågældende organisation til sikring af vedvarende luftdygtighed.

M.A.705 Faciliteter

Organisationen til sikring af vedvarende luftdygtighed skal stille passende kontorfaciliteter til rådighed på et passende sted for det personale, der er angivet i punkt M.A.706.

M.A.706 Personalekrav

a) Organisationen skal udpege en teknisk/økonomisk ansvarlig person, der har organisationens bemyndigelse til at sikre, at alle de aktiviteter, der vedrører sikring af vedvarende luftdygtighed, kan finansieres og udføres i henhold til denne del.

▼M2

b) For luftfartsselskaber med licens i henhold til forordning (EF) nr. 1008/2008 skal den teknisk/økonomisk ansvarlige person, der beskrives i litra a), være den person, der ligeledes har organisationens bemyndigelse til at sikre, at alle operatørens aktiviteter kan finansieres og udføres i overensstemmelse med den standard, som kræves for udstedelsen af en driftstilladelse.

▼B

c) Der skal udpeges en person eller en gruppe af personer, som skal være ansvarlig for at sikre, at organisationen altid opfylder bestemmelserne i denne subpart. Denne eller disse personer skal i sidste instans være ansvarlig(e) over for den teknisk/økonomisk ansvarlige person.

▼M2

d) For luftfartsselskaber med licens i henhold til forordning (EF) nr. 1008/2008 skal den teknisk/økonomisk ansvarlige person udpege en stillingsindehaver. Denne person skal være ansvarlig for administrationen og overvågningen af de vedvarende luftdygtighedsaktiviteter i henhold til litra c).

▼B

e) Stillingsindehaveren i litra d) må ikke være ansat af en del-145-godkendt organisation, der udfører kontraktarbejde for operatøren, medmindre dette udtrykkeligt godkendes af den kompetente myndighed.

f) Organisationen skal have et tilstrækkeligt, behørigt kvalificeret personale til at udføre de opgaver, der kan forventes.

g) Alle de personer, der er angivet i litra c) og d), skal kunne fremvise den relevante viden, baggrund og nødvendige erfaring inden for luftfartøjers vedvarende luftdygtighed.

h) De kvalifikationer, som besiddes af hele det personale, der bidrager til at sikre den vedvarende luftdygtighed, skal registreres.

i) Organisationer, der forlænger gyldigheden af luftdygtighedseftersynsbeviser i henhold til punkt M.A.711(a)4 og M.A.901(f), skal udnævne de dertil bemyndigede personer med forbehold af den kompetente myndigheds godkendelse.

j) Organisationen specificerer titel og navn på den eller de personer, hvortil der henvises i punkt M.A.706(a), M.A.706(c), M.A.706(d) og M.A.706(i), og ajourfører oplysningerne i redegørelsen om sikring af vedvarende luftdygtighed.

▼M2

k) For komplekse motordrevne luftfartøjer og for luftfartøjer, der benyttes af luftfartsselskaber med licens i henhold til forordning (EF) nr. 1008/2008, fastslår og kontrollerer organisationen kompetencen hos det personale, der bidrager til sikring af vedvarende luftdygtighed, luftdygtighedseftersyn og/eller kvalitetskontrol i overensstemmelse med en procedure og til en standard, som er godkendt af den kompetente myndighed.

▼B

M.A.707 Luftdygtighedseftersynspersonale

▼M2

a) For at blive godkendt til at udføre luftdygtighedseftersyn, og i givet fald udstede flyvetilladelser, skal en godkendt organisation til sikring af vedvarende luftdygtighed råde over passende luftdygtighedseftersynspersonale, der kan udstede luftdygtighedseftersynsbeviser eller afgive henstillinger som omhandlet i subpart I, sektion A, og i givet fald udstede en flyvetilladelse i overensstemmelse med punkt M.A.711(c): 1. For luftfartøjer, der benyttes af luftfartsselskaber med licens i henhold til forordning (EF) nr. 1008/2008, og luftfartøjer over 2 730 kg MTOM, undtagen balloner, skal dette personale have: a) mindst fem års erfaring inden for vedvarende luftdygtighed og b) et behørigt certifikat i overensstemmelse med bilag III (del-66) eller en flyveuddannelse eller lignende efter nationale bestemmelser og c) en formel uddannelse i vedligeholdelse af luftfartøjer, og d) en stilling med relevante ansvarsområder inden for den godkendte organisation. e) Uanset litra a) til d) kan de krav, der er fastlagt i punkt M.A.707(a)1b), erstattes af fem års erfaring inden for vedvarende luftdygtighed ud over dem, der allerede kræves i henhold til punkt M.A.707(a)1a). 2. For luftfartøjer, der ikke benyttes af luftfartsselskaber med licens i henhold til forordning (EF) nr. 1008/2008, på 2 730 kg MTOM og derunder og balloner skal dette personale have: a) mindst tre års erfaring inden for vedvarende luftdygtighed og b) et behørigt certifikat i overensstemmelse med bilag III (del-66) eller en flyveuddannelse eller lignende efter nationale bestemmelser og c) en relevant uddannelse i vedligeholdelse af luftfartøjer og d) en stilling med relevante ansvarsområder inden for den godkendte organisation. e) Uanset litra a) til d) kan de krav, der er fastlagt i punkt M.A.707(a)2b), erstattes af fire års erfaring inden for vedvarende luftdygtighed ud over dem, der allerede kræves i henhold til punkt M.A.707(a)2a).

▼M1

b) Luftdygtighedseftersynspersonale, som udpeges af den godkendte organisation for vedvarende luftdygtighed, kan kun få udstedt en autorisation af den godkendte organisation for vedvarende luftdygtighed, hvis den pågældende person formelt godkendes af den kompetente myndighed efter den tilfredsstillende gennemførelse af et luftdygtighedseftersyn under opsyn af den kompetente myndighed eller under tilsyn af organisationens luftdygtighedseftersynspersonale efter en procedure, der er godkendt af den kompetente myndighed.

▼B

c) Organisationen skal sikre, at luftdygtighedseftersynspersonalet kan fremlægge bevis for relevant, nylig erfaring med sikring af vedvarende luftdygtighed.

d) Luftdygtighedseftersynspersonalet skal identificeres ved, at der i redegørelsen vedrørende sikring af vedvarende luftdygtighed udarbejdes en fortegnelse med angivelse af hver enkelt person og dennes referencenummer for bemyndigelsen til udførelse af luftdygtighedseftersyn.

e) Organisationen skal opbevare en fortegnelse over hele sit luftdygtighedseftersynspersonale, som for hver enkelt medarbejder skal indeholde nærmere oplysninger om enhver relevant kvalifikation, et sammendrag af relevant erfaring med og uddannelse inden for sikring af vedvarende luftdygtighed samt en kopi af bemyndigelsen. Denne fortegnelse skal opbevares indtil to år efter, at den pågældende luftdygtighedseftersynsmedarbejder har forladt organisationen.

M.A.708 Administration af vedvarende luftdygtighed

a) Alle opgaver, der vedrører sikring af vedvarende luftdygtighed, skal udføres i henhold til bestemmelserne i M.A. subpart C.

b) For det enkelte pågældende luftfartøj skal den godkendte organisation til sikring af vedvarende luftdygtighed: 1. udarbejde og overvåge et vedligeholdelsesprogram for det pågældende luftfartøj, herunder enhver relevant dokumentationsplan ▼M2 2. forelægge den kompetente myndighed vedligeholdelsesprogrammet for luftfartøjet og ændringer hertil med henblik på godkendelse (medmindre det er omfattet af en indirekte godkendelsesprocedure i overensstemmelse med punkt M.A.302, litra c)) og for luftfartøjer, der ikke benyttes af luftfartsselskaber med licens i henhold til forordning (EF) nr. 1008/2008, sende kopi af programmet til ejeren eller operatøren af luftfartøjet i overensstemmelse med punkt M.A.201 ▼B 3. varetage godkendelsen af ændringer og reparationer 4. sikre, at alle former for vedligeholdelse udføres i overensstemmelse med det godkendte vedligeholdelsesprogram, og at luftfartøjet frigives i henhold til sektion A, subpart H, i dette bilag (del-M) 5. sikre, at alle relevante luftdygtighedsdirektiver og driftsforskrifter med betydning for den vedvarende luftdygtighed anvendes 6. sikre, at alle fejl, der opdages eller indberettes i forbindelse med planlagt vedligeholdelse, udbedres af en behørigt godkendt vedligeholdelsesorganisation 7. sikre, at luftfartøjet bringes til en behørigt godkendt vedligeholdelsesorganisation, når som helst dette måtte være nødvendigt 8. koordinere planlagt vedligeholdelse, anvendelse af luftdygtighedsdirektiver, udskiftning af dele med begrænset levetid og inspektion af komponenter for at sikre, at arbejdet udføres korrekt 9. administrere og arkivere alle rapporter om vedvarende luftdygtighed og/eller operatørens tekniske log 10. sikre, at masse- og balanceerklæringen afspejler luftfartøjets aktuelle status.

▼M2

c) I de tilfælde, hvor det drejer sig om komplekse motordrevne luftfartøjer eller luftfartøjer, der anvendes til CAT, eller luftfartøjer, der anvendes til erhvervsmæssige specialoperationer eller erhvervsmæssige ATO-operationer, og hvor organisationen til sikring af vedvarende luftdygtighed ikke er behørigt godkendt i henhold til del-145, eller del-M.A. subpart-F, skal organisationen i samråd med operatøren indgå en skriftlig vedligeholdelseskontrakt med en organisation, der er godkendt i henhold til del-145 eller del-M.A. subpart-F, eller en anden operatør; kontrakten skal indeholde nærmere oplysninger om de funktioner, der er beskrevet i punkt M.A.301-2, M.A.301-3, M.A.301-5 og M.A.301-6, for at sikre, at al vedligeholdelse i sidste instans udføres af en vedligeholdelsesorganisation, der er godkendt i henhold til del-145 eller del-M.A. subpart-F, og med præcisering af den støtte, der skal ydes af de kvalitetsfunktioner, der er beskrevet i punkt M.A.712(b).

▼M2

d) Uanset litra c) kan kontrakten udgøres af de enkelte arbejdsordrer, der tilsendes en organisation, der er godkendt i henhold til del-145 eller del-M.A. subpart-F, i de tilfælde, hvor der er behov for: 1. ikke-planlagt linjevedligeholdelse af et luftfartøj 2. vedligeholdelse af komponenter, herunder motorvedligeholdelse.

▼B

M.A.709 Dokumentation

a) Den godkendte organisation til sikring af vedvarende luftdygtighed skal være i besiddelse af og anvende de relevante og gældende vedligeholdelsesoplysninger i overensstemmelse med punkt M.A.401 under udførelsen af de opgaver til sikring af vedvarende luftdygtighed, der er omhandlet i punkt M.A.708. Disse oplysninger kan forelægges af ejeren eller operatøren under forudsætning af, at der indgås en passende kontrakt med en sådan ejer eller operatør. Organisationen til sikring af vedvarende luftdygtighed behøver i sådanne tilfælde alene at opbevare disse oplysninger i kontraktens løbetid, medmindre andet kræves i punkt M.A.714.

▼M2

b) For luftfartøjer, der ikke benyttes af luftfartsselskaber med licens i henhold til forordning (EF) nr. 1008/2008, kan organisationen til sikring af vedvarende luftdygtighed opstille »grundlæggende« og/eller »generelle« vedligeholdelsesprogrammer for at muliggøre den første godkendelse og/eller en udvidelse af omfanget af en godkendelse, uden at denne har de kontrakter, der er nævnt i tillæg I til dette bilag (del-M). Disse »grundlæggende« og/eller »generelle« vedligeholdelsesprogrammer udelukker dog ikke, at der skal udarbejdes et hensigtsmæssigt vedligeholdelsesprogram for luftfartøjet i overensstemmelse med punkt M.A.302 i god tid forud for udøvelsen af de rettigheder, der er omhandlet i punkt M.A.711.

▼B

M.A.710 Luftdygtighedseftersyn

a) For at opfylde kravet om luftdygtighedseftersynet, som omhandlet i punkt M.A.901, skal den godkendte organisation til sikring af vedvarende luftdygtighed foretage et fulddokumenteret eftersyn af luftfartøjets rapporter for at sikre, at: 1. flyskrogets, motorens og propellens flyvetimer og hermed forbundne flyvecykler er blevet registreret korrekt og 2. flyvehåndbogen gælder for luftfartøjets konfiguration og afspejler den seneste revisionsstatus og 3. alle former for vedligeholdelse, der i henhold til det godkendte vedligeholdelsesprogram var påkrævet, er blevet udført og 4. alle kendte fejl er blevet udbedret eller, hvor dette er relevant, videreført på forsvarlig vis og 5. alle relevante luftdygtighedsdirektiver er blevet anvendt og korrekt registreret og 6. alle ændringer og reparationer, der er blevet foretaget på luftfartøjet, er blevet registreret og er i overensstemmelse med bilag I (del-21) til forordning (EU) nr. 74